Каратэ. Осиё чемпионати олдидан матбуот анжумани ташкил этилди + ФОТО / Olamsport.com\n13:48ЎзДЖТСУ 65 ёшда: Кўзгуда яккакураш спорт турлари факультети\t0 13:27Маҳмуд Мурадовнинг жангига 10 ҳафта қолди, у ҳозир Польшада (ФОТО)\t0 13:04"Челси" Бундеслига футболчисига қизиқмоқда\t0 12:43Шу ҳафта UFC 252 турнирида жанг қилиши лозим бўлган спортчида коронавирус аниқланди\t0 12:22Спортчилар ижтимоий тармоқларда\t0 12:01Мурод Хонтўраевнинг болаликдаги суратларини кўрганмисиз?\t0 11:40Футбол. Ўзбекистон терма жамоаси бу йил расмий учрашувлар ўтказмайдиган бўлди\t1 11:14Кутилмаган хабар: Шаҳрам Ғиёсовнинг рақиби ўзгарди\t2 11:04Тайсон - Жонс жангининг янги постери ҳамда оқшомнинг андеркард жанги эълон қилинди\t0 10:43Гэтжи Хабибни қандай мағлуб этишини айтди\t2 10:22Хитой чемпионатидаги энг қиммат футболчилар + ФОТО\t0 10:01Ломаченко Лопесга қанча пул бермоқчи эканлиги маълум қилинди\t0 09:47Серена Уильямснинг рестартдаги баҳси уч сет давом этди\t0 09:20"Биз уни енга оламиз" шиори остида Мустақиллигимизнинг 29 йиллиги муносабати билан пумсэ бўйича Ўзбекистон чемпионати бўлиб ўтади 0 08:58Европа лигаси. Ярим финал ўйинлари қачон бўлади?\t0\n18 июл 18:44\nКаратэ. Осиё чемпионати олдидан матбуот анжумани ташкил этилди + ФОТО\nТеглар : Алам МуллаевКаратэОсиё чемпионатиМатбуот анжумани\nХабарингиз бор, 19-21 июль кунлари пойтахтимиз каратэ бўйича Осиё чемпионатига мезбонлик қилади.\nБугун мазкур мусобақа олдидан пойтахтимиздаги "International" меҳмонхонасида матбуот анжумани ташкил этилди. Унда Бутунжаҳон каратэ федерацияси президенти Антонио Эспиноза, Осиё каратэ федерацияси раҳбари Генерал Носир Абдулраззоқ ҳамда Ўзбекистон каратэ Миллий федерацияси раиси Аламжон Муллаев оммавий ахборот воситалари ходимлари саволларига жавоб қайтаришди.\nОтабек Эшмаматов, УзА: Конгрессда сайловдан ташқари яна қандай масалалар кўрилди? Бу йиғилиш Осиёда каратэ ривожига қандай таъсир кўрсатади?\n-Пойтахтимизда нуфузли Конгресс бўлиб ўтди. Осиё каратэ федерациясига янги президент сайланди. Бунгача ташкилотда Хитой Тайпейи вакили 20 йилдан буён раҳбар сифатида ишлаб келаётганди. Сўнгги пайтда каратэ спортида бироз пасайиш кузатилди. Янги раҳбар Генерал Носир каратэ спортига кўп йиллардан буён хизмат қилиб келмоқдалар. У киши орқали кўпгина масалалар ўз ечимини топмоқда. Эртага яна йиғилиш бўлади ва унда ташкилотга бош котиб ва вице-президентлар сайланади. Ўйлайманки, ҳали яна янгиликлар бўлади.\n-Бош котибликка қайси мамлакат вакили номзод сифатида кўрсатилган?\n-Мазкур лавозим учун уч нафар номзод бор. Улар орасида Марказий Осиёдан вакил ҳам бор. Мазкур мусобақа мезбонлигини қабул қилиш, Конгрессни ўтказиш осон бўлмади. Аввалига мазкур тадбирлар Вьетнамда ўтказилиши лозим эди. Аммо, биз ҳаракат қилиб мусобақа ва Конгрессни Тошкентга қайтариб олдик. Тадбирлар орасида халқаро семинарлар ҳам ташкил этилди. Унда 14 нафар ҳамюртимиз халқаро ҳакам тоифасига эга бўлди. Бу биз учун жуда муҳим. Ўзбек мутахассислари қитъа миқёсида фаолият юритишса, бу биз учун, юртимиз нуфузи учун яхши. Мазкур чемпионат ғолиби 930 Олимпия рейтинги очкосини қўлга киритади. Бу жуда катта очко. Умид қиламанки, ватанда ўтказиладиган мусобақада спортчиларимиз яхши натижа кўрсата оладилар.\nМарина Якубова, "СпортТВ": -Осиёда каратэни ривожлантириш учун сизнинг режаларингиз қандай? Иккинчи саволим, каратэ Осиё ўйинлари дастуридан олиб ташланди.\nНосир Абдулраззоқ: -Бугун Осиё каратэ федерацияси президенти сифатида сайландим. Эртадан бу лавозимда расман иш бошлайман. Келажакда жаноб Эспиноза билан ҳамкорликда каратэ ривожи йўлида бирга иш олиб борамиз.\nШавкат Жалилов, "Ўзбекистон 24": -Ўзбекистонда каратэни ривожлантириш бўйича олиб борилаётган ишлардан кўнглингиз тўладими? Юртимизда нуфузли мусобақаларга мезбонлик қилиш имконияти қандай? Куни кеча халқаро ҳакамлик тоифасига эга бўлган ўзбек ҳакамлари келажакда Олимпия ўйинларида ишлашлари мумкинми?\nАнтонио Эспиноза: -Каратэ Ўзбекистонда ҳам ривожланаётганидан жуда хурсандман. Сўнгги пайтларда юртингиздан юқори савиядаги спортчилар етишиб чиқди. Катталар ўртасидаги Осиё чемпионати ҳам нуфузли мусобақа ҳисобланади. Ўзбекистон каратэ Миллий федерацияси ҳам ривожланиб бормоқда. Бунинг учун Аламжон Муллаевга миннатдорчилик билдираман.\nНавбатдаги Олимпия ўйинларида кам сонли каратэчилар қатнашади. У ерда бутун жаҳондан ҳакамлар бўлади. Олимпия ўйинларида ишлайдиган ҳакамлар таркиби деярли шакллантирилган. Аммо, бу борада Ўзбекистонда ҳам имкониятлар бор.\nОтабек Эшмаматов, УзА: -Токио Олимпиадасида бокс билан боғлиқ муаммолар бўлди. Каратэ фақатгина мезбон бўлгани учун эмас, келаси Олимпия ўйинларида ҳам ўйинлар дастурида қолиш йўлида қандай ишлар олиб борилмоқда?\nАнтонио Эспиноза: -Бошқа федерациялар ҳақида бирор гап айта олмайман. Каратэ Олимпиада дастурида қолиши учун катта ҳажмда иш олиб борилмоқда. Ўйлайманки, биз Олимпия оиласида қолиш йўлида катта имкониятларга эгамиз.\n-Ўзбекистонда каратэ маркази ташкил этиш режаси борми?\nАламжон Муллаев: -Биз ўз базамизни ташкил этиш йўлида иш олиб боряпмиз. Яқинда ҳукумат томонидан каратэни ривожлантириш йўлида керакли топшириқлар берилди. Биз бу борада керакли ишларни амалга оширмоқдамиз. Биз келажакда нафақат ўзбек спортчилари, балки осиёлик бошқа каратэчилар учун ҳам марказий база яратмоқчимиз. Ўзбекистонда 32 000 дан ортиқ инсон каратэ билан шуғулланади. Бундай база биз учун айни муддао бўлади деб ўйлайман.\nЎзбекистон каратэ Миллий федерацияси матбуот хизмати учун махсус Азиз Тўхтамуродов\nХушхабар: Ўзбекистон 2025 йилги Осиё ўйинларига мезбонлик қилади 0\nЖаҳон чемпионати номаълум муддатга қолдирилди 0


Андижон қатлиомининг 8 йиллиги Истанбулдаги тадбирда хотирланади « Ўзбекистон Халқ Ҳаракати\nАндижон қатлиомининг 8 йиллиги Истанбулдаги тадбирда хотирланади\n10 May 2013 - 13:04\nАндижон қатлиомининг 8 йиллиги муносабати билан 11 майда Туркиянинг Истанбул шаҳрида “Озод Ўзбекистон” халқаро анжумани бўлиб ўтади. Тадбирда бир қатор таниқли шахслар, жумладан, Британиянинг Тошкентдаги собиқ элчиси Крейг Мюррей, Эрк демократик партияси лидери Муҳаммад Солиҳ, Ўзбекистон Халқ ҳаракати фаоллари¸ журналистлар ҳамда ёзувчилар қатнашади.\nБу ҳақда 10 май куни Истанбулда ўтказилган матбуот анжуманида билдирилди.\nМатбуот анжуманида қатнашган Озодлик мухбирига кўра¸“Ўзбеклар бирлиги” жамияти ташаббуси билан ўтказилажак халқаро тадбир доирасида Истанбул шаҳридаги Üsküdar Bağlarbaşı анжуманлар саройида 23 йилдан буён Ўзбекистонда кузатилаётган қатлиом ва қийноқлар, шунингдек, 2005 йил майида Андижонда рўй берган хунрезликка оид фотокўргазма ҳам намойишга қўйилади.\n10 май эрталаб соат 11 да Истанбул марказидаги Тақсим майдонида ташкиллаштирилган матбуот анжуманида қатнашган журналистларга бундан 8 йил муқаддам Андижонда содир этилган воқеалар яна бир бор эслатилди.\nРасмий маълумотларга қараганда, Андижонда бундан 8 йил олдин содир бўлган қирғинда 180 киши ҳалок бўлган. Ўша воқеаларнинг бевосита гувоҳи бўлган юзлаб оддий одамлар ва журналистлар мажбуран мамлакатни тарк этган.\nМатбуот анжуманида чиқиш қилган ўзбек мухолифатининг таниқли арбоби Муҳаммад Солиҳга кўра , Андижон воқеасида 3000 киши ҳалок бўлган ва яна 10000 дан ортиқ киши эса қўшни Қирғизистонга қочиб чиққан.\nАнжуманда орадан 8 йил ўтиб Ўзбекистон ҳукумати халқаро жамоатчиликнинг Андижон хунрезлиги бўйича текширув ўтказилишига оид талабини бажармай келаëтгани таъкидланди.\nЎзбек расмийлари Андижонда аслида нима бўлганини ўрганиш истагини билдирган халқаро комиссияга рухсат бермагани ҳам Истанбулдаги матбуот анжумани ташкилотчилар тарафидан ташвиш билан қайд қилинди.\n2005 йилнинг 13 май куни Андижоннинг Бобур майдонида тўпланган тинч намойишчилар ҳукумат аскарлари томонидан ўққа тутилгани халқаро жамоатчилик тарафидан қораланган эди.\nАнжуман ташаббускорлари икки кундан сўнг очилажак тадбирдан мақсад – 8 йил муқаддам Андижонда рўй берган қатлиом унутилиб кетишига йўл қўймаслик, аксинча бунга халқаро ҳамжамият диққатини қаратиш эканини таъкидлашди.


Осиё Кубоги-2015 саралаш босқичи. “С” гуруҳига назар / CHAMPIONAT.asia\n22:41“Арсенал” Обамеянг билан келишиб олди, трансфер 2-3 кунда амалга ошади 7 22:18Миср ФА президенти: “Реал” Салахнинг трансферини ёзда амалга оширади” 15 21:57Лондонда ЖЧ-2018 Кубоги турнеси старт олди + ФОТО 12 21:28"Реал" футболчиси жамоа машғулотида жароҳат олди 12 20:59Пол Инс: "Санчес МЮни танлади, чунки "Сити"да ном ҳам, совринлар ҳам, тарих ҳам йўқ" 39 20:32Маркиньос Неймар трансфери ҳақида: "Испан матбуоти бизни безовта қилмоқчи" 5 20:11“Локомотив” Дубай йиғинидаги сўнгги ўйинида “Краснодар” билан баҳс юритди 14 20:04Майкл Оуэн: "Санчес МЮни эмас, "Сити"ни танлаши керак эди" 17 20:02“Хоразм” тайёргарликни қачондан бошлайди? 26 19:36Юпп Хайнкес 2013 йилда "Челси" ва ПСЖга рад жавобини берган 14 19:14Моуриньо Санчес ҳақида: "МЮга ҳужумда рақобат зарур" 14 19:07Эрнесто Вальверде: "Месси менга кўп ташвиш келтирган" 19 18:53Умид Аҳмаджонов "Реал Мадрид" Академияси директори билан учрашди 39 18:47АПЛ клуби ўз сафига футболчи қўшиб олди 4 18:27Омар Моманидан янги карикатура: Санчес нега МЮга ўтишни истади? 19\nОсиё Кубоги-2015 саралаш босқичи. “С” гуруҳига назар\n15 ноя 12:07\nБугун қитъамизда Осиё Кубоги-2015 саралаш босқичидан ўрин олган 4-тур учрашувлари ўтказилади. “С” гуруҳида қуйидаги беллашувлар бўлиб ўтади.\n16:35. Хитой – Индонезия\n21:30. С.Арабистони – Ироқ\nГуруҳда Саудия Арабистони термаси 9 очко билан пешқадамлик қилмоқда. Иккинчи ўринда бораётган Хитой ҳисобида 4 очко бор. Ироқ эса 3 очко билан учинчи ўринни эгаллаб турган бўлса, охирги ўриндаги Индонезия ҳисобида 1 очко мавжуд.\nФу Бо (Хитой термаси бош мураббийи): “Биз бу ўйинга тайёргарликни 6 ноябрь куни бошлагандик. Фақат 10 ноябрдан тўлиқ таркиб билан шуғулланишни бошладик. Эътиборни асосан жамоавий ўйинга қаратдик. Йигитларни имтиҳондан ўтказдик ва уларнинг кўрсаткичлари менга маъқул келди. Ҳозирча бор эътибор Индонезия билан ўйинга қаратилган, ана ундан кейин Саудия ҳақида ўйлаймиз”.\nЖэксен Тиаго (Индонезия бош мураббийи): “Мана, икки ҳафтадирки бўлажак учрашувга тайёргарлик кўряпмиз. Албатта, сафарда Хитойга қарши тўп суриш осон эмас, лекин биз ижобий натижадан умидвормиз. Бу ерга 24 нафар футболчи билан ташриф буюрдик ва уларнинг ҳаммаси майдонга тушишга ҳозир. Қолаверса, иқлимга ҳам мослашиб олдик. Мақсадимиз уйга очко билан қайтиш ва бунинг учун бор имкониятни ишга соламиз”.\nЛопес Каро (С.Арабистони термаси бош мураббийи): “Ҳозирча ўтказилган учта ўйиннинг ҳаммасини ғалаба билан якунладик. Агар бу сафар ҳам Ироқдан устун келсак, Осиё Кубогига чиққанимизни байрам қиламиз. Ироқ – кучли жамоа, ахир улар 2007 йил Осиё чемпиони бўлишган. Уларни мағлубиятга учратиш осон бўлмайди, аммо мен шогирдларимга ишонаман”.\nҲаким Шакир (Ироқ термаси бош мураббийи): “Агар гуруҳдан чиқишни истасак, сафарда тўп суришимизга қарамай, Саудияни енгишимиз шарт. Бу ўйинда ким ғалаба қозонса, кўплаб имкониятларга эга бўлади. Агар биз зафар қучсак, иккинчи ўринни олишга яқин бўламиз, мабодо Саудия ғалаба қозонса, улар чемпионат йўлланмаси қўлга киритилганини байрам қилишади. Маълумки, Саудия ўз уйида кучли ўйин кўрсатади, аммо бу бизни хавотирга солаётгани йўқ”.


Португалияда фавқулодда ҳолат эълон қилинди | Qalampir.uz\nПортугалияда фавқулодда ҳолат эълон қилинди\nОлам\t09 Ноябрь 2020 16:24 4028\nПортугалияда бугун, 9 ноябрь куни коронавирус туфайли фавқулодда режим ишлай бошлади. Бу ҳақда RTP телерадиокомпанияси хабар бермоқда.\nФавқулодда режим бутун мамлакат бўйлаб эмас, балки унинг аксарият қисмида – 121 та муниципалитетда, шу жумладан, Португалиянинг энг йирик шаҳарлари – Лиссабон ва Портуда жорий этилган. 9 ноябрдан 13 ноябргача маҳаллий вақт билан 23:00 дан 5:00 гача комендантлик соати ўрнатилади. Шунингдек, ушбу шаҳарларнинг аҳолисига кўчага чиқмаслик қатъиян тавсия этилган.\nКейинги дам олиш кунлари соат 13:00 дан 5:00 гача комендантлик соати жорий этилади, бемор қариндошига ёрдам бериш, итни сайр қилдириш, дўконга ва дорихонага боришга рухсат берилади. Комендантлик соати вақтида ресторанлар уй буюртмаларини етказиб беришади.\nМаълум қилинишича, фавқулодда режим ҳолати камида 23 ноябргача амалда бўлади. Эҳтимол узайтирилиши ҳам мумкин.\nПортугалия коронавируснинг биринчи тўлқини пайтида Европанинг жанубидаги қўшнилари сингари ёмон зарба олмади. Аммо иккинчи тўлқин пайтида бу мамлакатда бошқа кўплаб қитъанинг бошқа мамлакатларида бўлгани каби юқтиришлар сони ҳам кўпаймоқда. Португалияда пандемия бошланганидан бери 179,3 минг киши инфекция юқтириб олди, 2,8 минг киши вафот этди.\n24 Февраль 16:24 59445\n24 Февраль 23:42 39478\n24 Февраль 14:14 34757\n24 Февраль 17:45 27072\n25 Февраль 13:34 23491


ТЕРРОРИЗМНИНГ ЙИРИК ДОРИЛФУНУНИ Ёки унда тожик ёшларининг таълим олиши қандай оқибатларга олиб келади? Featured\nPosted on: Панҷшанбе, 25 Феврали 2021 16:07\n2020 йилнинг 8 декабрида АҚШ Ташқи ишлар вазирлиги Эрон Ислом Республикасининг энг йирик университетларидан бири "Жомеат-ул-Мустафо ал-оламия"га нисбатан террорчи кучлар билан ҳамкорлик қиладиган марказ сифатида санкция киритди.\nБу санкция АҚШ Молия вазирлигининг хорижий активларни назорат қилиш бошқармаси томонидан 10590000383 рақами билан амалга оширилган. Қарор шарҳида келтирилишича, ушбу "университет" Эрон Ислом Республикасининг Исломий инқилоб қўриқчилари корпуси, хусусан, унинг хорижий тармоғи - бундан икки йил олдин халқаро террорчи ташкилот сифатида тан олинган "Қудс" корпуси билан бевосита алоқа ўрнатган бўлиб, бутун дунёда Эрон хавфсизлик идоралари учун бузғунчилар ва жосусларни тайёрлаш маркази сифатида хизмат қилади.\nСўнгги йилларда ўнлаб тожик ёшлари, жумладан, фаолияти тақиқланган собиқ Ислом тикланиш партияси террорчи ташкилоти аъзоларининг фарзандлари ушбу "университет"да таълим олганлиги ва ҳозир ҳам ўқиётганлиги сабабли, унинг фаолияти тожиклар ва Тожикистонни бефарқ қолдирмайди.\n"Жомеат-ул-Мустафо ал-оламия" университети (араб тилидан таржима қилинганда: Мустафо номидаги халқаро университети) аслида ҳеч қачон университет бўлмаган ва университет эмас! У хорижий фуқаролар ва уларнинг давлатларини алдаш учун аслида ўта мутаассиб охундлар бўладиган ўз битирувчиларига кўринишидан дунёвий илмий унвонлар бўлган "бакалаур", "магистр", "доктор" ва асосан, бузғунчи охундлар саналадиган устозларига "дуктур", "профессор" ва бошқалар каби илмий унвонлар беради. Дунё давлатлари унинг битирувчиларини университетни тамомлаган мутахассис деб ўйлаб, ўзларининг бошқарув тизимига ишга қабул қилади ё таъқиб қилмайди. Уларнинг бу ниқоби "университет" битирувчилари бутун дунёга тарқалиб, ўзларининг махсус миссияларини бажаришларига имкон беради.\nЭроннинг Қум шаҳрида жойлашган "Жомеат-ул-Мустафо ал-оламия"нинг миссияси ёки асосий вазифаси хурофотпараст тарғиботчилар ва миссионерларни тайёрлаш бўлиб, улар орқали бузғунчиликни тарғиб этади. Яъни вазифаларидан бири "исломий инқилобни амалга ошириш" ва Эроннинг хорижий мамлакатлар вазиятига аралашувини татбиқ этишдир.\nУшбу "университет" сайтида келтирилган маълумотларга кўра, айни пайтда унда дунёнинг 122 (!) мамлакатидан бўлган 50 минг (!!!) нафардан зиёд талабаларнинг мияси чайқалмоқда. Университетнинг собиқ раиси Алиризо Аърофийнинг иддао қилишича, бугунги кунгача 50 минг (!!!)дан зиёд мубаллиғ (тарғиботчи) тайёрланган ва дунё давлатларига юборилган бўлиб, улар орқали 50 миллион (!!!!) нафар таблиғ қилинган. Албатта, бу ерда тайёрланган 50 минг нафар тарғиботчи охундлар университети мутахассиси, деган ниқоб ва бакалавр, магистр, доктор каби сохта ҳужжатлар билан фаолият олиб боришмоқда.\nБунга қўшимча ҳолда, университет бугунги кунга қадар, дунёнинг 60 давлати, жумладан, Европа ва Африка мамлакатларида ўз филиалларини очиб, янги тарғиботчиларни тайёрлаш билан машғул. Мисол учун, унинг Афғонистондаги филиалида 4000 нафар, жумладан, Кобулда 2000 нафар таҳсил олади. Африканинг суннийлар яшайдиган Гана давлатидаги филиалида минг нафар таълим олади. Ҳатто, ушбу "университет" Париж шаҳрида ҳам ўз ваколатхонасини очган бўлиб, унинг умумий майдони 2,5 гектарни ташкил этади.\nАҚШ томонидан ушбу "университет"нинг террорчи ташкилот сифатида санкцияга учрашининг асосий сабабига айланган жиддий масала унинг жосуслик ва разведка каби махсус вазифаларидир. Биринчи навбатда, турли мамлакатлар талабалари ўртасидан бу муассасага Эронга хизмат қиладиган жосуслар "Қудс" корпуси ва Ахборот вазирлиги томонидан жалб этилади. Кейинчалик, жосуслар ўз мамлакатларида маҳаллий таблиғчилар ҳисобидан Эрон жосуслари тармоғини ташкил этишади. Бу тармоқлар, нафақат, мазҳабга қарши ақидаларни тарғиб қилади, балки Эрон махсус хизматлари учун жосуслик вазифасини ўтаб, турли соҳаларга оид зарур маълумотларни тўплайди.\nСўнгги йилларда дунёнинг қатор мамлакатларида ушбу муассасанинг филиаллари ёпилиб, уларнинг жосуслари қўлга олинди. Жумладан, ўтган йили Босния ва Герцоговинада "университет" филиалининг жосуслик маркази ёпилди. У ҳақдаги маълумотлар оммавий ахборот воситаларида тарқатилди. Университетнинг энг мудҳиш ишларидан бири "Қудс" корпуси билан ҳамкорликда Сурияда мазҳабий уруш ташкил этиш учун Эрондаги афғон муҳожирлари ҳисобидан "Лашкари Фотимиён" жанговар гуруҳини таъсис этганидир. Бу айни пайтда, Эрон ва Афғонистон ўртасидаги баҳсли масалалардан бирига айланган. Ўтган ойда Эрон Ташқи ишлар вазири Муҳаммаджавод Зариф "Тулуъ-нюс" телеканалига берган интервюсида Эрон томонидан Сурияда уруш олиб бораётган афғон жангчиларининг сони 5000 нафарга етишини айтди. Бироқ телеканал мухбири Нажафзода уларни 25 минг нафар, деб эълон қилди.\nБошқарув шаклига кўра, ушбу муассаса бевосита Эрон Ислом инқилоби раҳбари Оятулло Хомайний бошчилигида фаолият юритади. Унинг раиси ҳам раҳбар томонидан тайинланади. Эрон Олий таълим вазирлиги ва бошқа давлат идоралари "университет"нинг фаолияти ва таълим стандартларига аралашишга ҳақи йўқ. Балки вазирлик аслида мавжуд бўлмаган "университет"нинг ҳужжатларини расмий эътироф этиш ва тасдиқлашга мажбурдир. Унинг ўқув дастурлари Эрон давлат аккредитациясидан ўтмаган бўлса-да, муассаса Қум илмий ҳавзасининг таркибий қисми ва хурофотпарастликни тарғиб қилувчи саналади. Эрон Ташқи ишлар вазирлиги ва Эроннинг хорижий давлатлардаги элчихоналари "университет"нинг ташқи фаолиятини назорат қилиш ҳуқуқига эга эмас.\nМаълумки, махсусан кенг қамровли тарғиботчилик ва йирик жосуслик тармоғи фаолияти учун катта миқдордаги молиялаштириш талаб қилинади. Шу боисдан, "Жомеат-ул-Мустафо ал-оламия" "университет"ининг бюджети ниҳоятда каттадир. Аслида у бир давлат ичидаги давлатдир.\n- бошқарув ва таълим фаолиятини таъминлаш;\n- 50 минг нафардан зиёд хорижий талабаларнинг йиллик овқати, яшаш жойи ва келиб-кетишини таъминлаш;\n- дунёнинг 60 мамлакатидаги филиаллар фаолиятини таъминлаш;\n- битирувчиларнинг ўз мамлакатларидаги фаолиятларини молиялаштириш (бу борада, Оятулло Хомайнийнинг расмий фармонига мувофиқ, Эроннинг бошқа мазҳабий ташкилотлари, жумладан, ниҳоятда катта бюджетга эга бўлган Исломий таблиғот ташкилоти ва Аҳли байт халқаро мажмуаси ушбу "университет" билан ҳамкорлик қилиши шарт);\n- битирувчилар ва улар билан алоқани сақлаш учун жосуслик тармоғини молиялаштириш (бу йўналишда бюджети ўнлаб миллиард долларни ташкил этадиган Қўриқчилар корпуси ҳамкорлик қилади).\nУшбу қисқача маълумот "Жомеат-ул-Мустафо ал-оламия" университетининг тарғиботчиларни тайёрловчи ва жосуслик тармоғининг энг йирик марказларидан бири эканлигини тўлиқ исботлайди. Шу боисдан ҳам, ушбу марказ, ҳақиқатдан ҳам, минтақавий, хусусан, тожиклару Тожикистон учун катта таҳдид маркази саналади.\nТожикистон давлат органларининг ишончли маълумотларига кўра, сўнгги йилларда (90-йиллардан бугунгача) 900 нафарга яқин Тожикистон фуқароси минтақадаги катта террорчи хусусиятига эга университетларда таҳсил олишган. Уларнинг асосий қисмини собиқ наҳзатчиларнинг фарзандлари ташкил этади. Ачинарлиси шундаки, яна айримлари ҳозиргача ўша ерларда таълим олишмоқда (улар ҳақида тўлиқ маълумот алоҳида нашр этилади). Тожикистон Республикаси таклифи билан ҳозирги кунга қадар, юзлаб нафар фуқаро ушбу давлатнинг террорчи олийгоҳларидан юртимизга қайтишди, аммо аниқ маълумотларга биноан, ҳали-ҳамон 380 нафарга яқин тожикистонлик фуқаролар "Жомеат-ул-Мустафо ал-оламия" ва бошқа махсус марказларда ўқишмоқда. Мазкур давлат органлари Тожикистон Республикаси элчихонаси вакилларининг тожикистонлик фуқаролар билан учрашмасликлари учун доим муаммо келтириб чиқаради.\nБугун ҳам Европа мамлакатларида фаолият олиб бораётган собиқ Ислом тикланиш партияси террорчи ва экстремист ташкилоти ҳамда Тожикистон Миллий алянсининг идеологик бўлими аксар масъуллари ана шу улкан террорчи университетларни битирган ва ушбу давлатнинг махсус таълим муассасалари кадрларидир. Жумладан, Тожикистон Миллий алянси (ТМА) бошқаруви аъзоси ва асосий идеологи Бурҳонов Саидюнус Аббосович (Сайидюнуси Истаравшаний) ўн йилдан зиёд вақт мобайнида оила аъзолари ва ака-укалари билан Қум шаҳридаги террорчи муассасада таълим олиб, ҳозиргача унинг таъминотидадир. ТМА бошқаруви аъзоси ва "Анжумани озодандешони Тожикистон" ("Тожикистоннинг ҳурфикр қурилтойи") сохта ташкилоти муассиси (ТМА муассисларидан бири), ҳатто, неча йил Қўриқчилар корпуси томонидан Ливанга юборилиб, ушбу давлатнинг "Ҳизбуллоҳ" террорчи ташкилоти таркибида идеологик ва диверсион таълим ва тажриба ўрганган.\nС. Истаравшаний "Рисолат" ва "Кимиёи саодат" тармоқларининг тожик тили бўлими мудири бўлиб,\nбуларнинг ҳар иккала Исломий инқилоб қўриқчилари корпуси томонидан ташкил этилган ҳамда мақсадлари - Тожикистонга қарши тарғибот-ташвиқот олиб бориш. Айтиш жоизки, ўтган ойда бу тармоқлар ҳам Қўриқчилар корпусининг тарғиб қилувчи қуйи тузилмалари сифатида АҚШ томонидан террорчи тармоқлар, деб эълон қилинди ва фаолиятига тақиқ қўйилди. ТМА экстремист ташкилоти бошқаруви аъзосига нисбатан қўлланилган мана шу каби ҳукм ушбу ташкилотнинг ўзига ҳам тааллуқлидир. Таъкидлаш ўринлики, ҳатто, террорчи қўриқчи ва наҳзатчилар тармоғи сифатида танилган "Рисолат" ва "Кимиёи саодат" сайтларига қўйилган тақиқдан кейин ҳам, ТМА бошқаруви аъзоси С. Истаравшаний миллатимизга қарши тарғибот-ташвиқотини ўзининг фейсбукдаги саҳифасида давом эттирмоқда.\nШунинг билан бирга, ҳозирги кунда Европада ўзини "демократ" ва "инсон ҳуқуқлари ҳомийси" деб таништираётганлар - собиқ Ислом тикланиш партияси раиси ўринбосари Кузов Шоҳнаим, партия бошқаруви аъзоси, партиянинг собиқ раҳбари С. А. Нурий ўғли - Саидов Муҳаммаджон Абдуллоевич, ИТП ТЭТ жамоатчилик билан алоқалар департаменти мудири, ТМА раиси Муҳиддин Кабирийнинг акаси ва шахсий ёрдамчиси - Кабиров Муҳаммаджон Сафарович, ТМА матбуот котиби Қаюмов Бобожон Тағоевич (Бобожони Қаюмзод), ИТП ТЭТ бошқаруви аъзолари Ваҳҳобов Азимжон Азизович ва Саидов Исломжон Асомуддинович, ИТП ТЭТнинг Теҳрон шаҳридаги намояндалиги раҳбари Амонбеков Неъмат Сулаймонбекович, ИТП ТЭТ ахборот сайтлари масъули ва ТМА раисининг куёви Амруллоҳи Низом, ИТП ТЭТ сайтлари муҳаррири, Саидюнуси Истаравшанийнинг акаси Бурҳонов Аббос ва бошқалар Эрон ва Қўриқчилик корпусининг айнан мана шу каби махсус мактабларида таҳсил олиб, махсус вазифаларни бажариш учун тайёрланишган. Европадаги ИТП ТЭТнинг ўрта даражадаги фаолларининг кўпчилиги Эроннинг махсус марказларида идеологик ва махсус таълим ўрганишган.\nМаълумотларга қараганда, айни пайтда Кузов Ш. Эрон Қўриқчилар корпуси билан ИТП ТЭТ ҳарбий алоқалар ва террорчи амалиётлар масъули ҳамда Муҳаммаджон Кабиров Эрон Қўриқчилар корпуси ва Хавфсизлик вазирлиги билан ИТП ТЭТнинг сиёсий алоқалар ва жосуслик бўйича масъулидир. Тожикистонга қарши кураш олиб боришга йўналтирилган вазифалардан ташқари, уларнинг зиммасига яна бир қатор вазифалар юклатилган: "инсон ҳуқуқлари ҳимоячилари" сифатида Европада ўтказиладиган конференция ва учрашувларда қатнашиб, Эрон Ислом Республикаси қудратли тузилмалари мухолифлари ҳақида ушбу мамлакатнинг тегишли органлари учун маълумот тўплашади. Бундан маълум бўладики, Қўриқчилик корпуси ва "Жомеат-ул-Мустафо ал-оламия"ни террорчи ташкилот, деб эътироф этилишига нисбатан халқаро ҳукм ушбу ташкилотлардан етишиб чиққан ТМА ва ИТП ТЭТ раҳбарлари-ю фаолларига ҳам тўлиқ татбиқ этилади.\nБунинг маъноси шундаки, "университет" ниқоби остида Тожикистон Республикаси учун юзлаб ташвиқотчилар ва Эроннинг махсус хизмати жосусларини тайёрламоқда. Шубҳасиз, ушбу лашкарлар бизнинг мамлакат учун жиддий хавф туғдириши мумкин.\nКези келганда айтиш лозимки, АҚШ томонидан "Жомеат-ул-Мустафо ал-оламия" террорчи-экстремист ташкилот, дея эътироф этилганидан сўнг, толибонлар ва уни битирганлар ҳам террорчи ва экстремист курс битирувчилари саналиб, нафақат, Тожикистон ҳудудида, балки бутун дунё давлатларида фаолиятлари тўхтатилди.\nИмоми Аъзам Абуҳанифа Нуъмон ибн Собит номидаги Тожикистон Ислом институтининг "Қуръон ва ҳадис" илми кафедраси ўқитувчиси.\nХондан 53 times


Камбоджада "бойлар учун қамоқхона" пайдо бўлади - 05.07.2019, Sputnik Ўзбекистон\nКамбоджада "бойлар учун қамоқхона" пайдо бўлади\nҚамоқхона янги қисмида қурилиш мамлакат Ички ишлар вазирлиги белгилаган хусусий компания томонидан олиб борилмоқда. 05.07.2019, Sputnik Ўзбекистон\n18:31 05.07.2019 (янгиланди: 21:27 05.07.2019)\nҚамоқхона янги қисмида қурилиш мамлакат Ички ишлар вазирлиги белгилаган хусусий компания томонидан олиб борилмоқда.\nТОШКЕНТ, 5 июл – Sputnik. Камбоджа пойтахтида қулай шароитли "хусусий" камералар билан жиҳозланган махсус қамоқхона яқин вақтларда фойдаланишга топширилади.\n5 Июл 2019, 15:36\nБу ҳақда РИА Новости Phnom Penh Post асосан хабар қилди.\nҚамоқхонанинг янги қисмида қурилиш ишларини мамлакат ички ишлар вазирлиги белгилаган хусусий компания олиб бормоқда.\nҚамоқхонанинг бу қисми катта камералар билан жиҳозланади. Булар тўрт тоифага бўлинади: бир, икки, уч ва тўрт кишилик камералар бўлади.\nБу қулай шароитли камералар қамоқ ёки дастлабки тергов жараёнидаги пулдор кишиларга берилади. Чунки ҳозирги вақтда мамлакатдаги қамоқхоналарда 30 квадрат метрли камерада 30 ва ундан кўп маҳбус сақланиши мумкин.\nШинам камераларининг ижара нархлари 45 йил давомида оператор-компания томонидан белгиланади. Пулларнинг бир қисми давлатга ўтказилади, қолгани қурилиш ҳаражатларини бартараф этиш ва даромад қилиш учун олинади.\n2016-йилда бу турдаги тижорий қамоқхонани қуриш қарори, етарли пули бор маҳбусларга нисбатан шинам шароитда жазони ўташ ва давлат бюджетига қўшимча даромад манбаини топиш мақсадида қабул қилинган.


Гепатит турлари ҳақида нималарни билиш керак? - Parstoday\nЯнвар 12, 2021 11:53 Asia/Tashkent\nХалқ тилида «сариқ касал» деб номланган гепатит вирусли касаллик ҳисобланади. Унда жигар ҳужайралари зарарланиши кузатилиб, жигар фаолияти бузилиши оқибатида организмда интоксикация — заҳарланиш юз беради.\nГепатитнинг ўткир ва сурункали турлари бор. Ўткир гепатит билан касалланган одам жигар қайта тикланишига имкон бериш учун бир йилгача қатъий парҳез тутиши, спиртли ичимликлардан воз кечиши керак. Сурункали гепатит ўлимга олиб келувчи жигар циррози ва саратони каби асоратларга сабаб бўлиши мумкин.\nГепатит билан қандай касалланиш мумкин?\nАсосан, ушбу касаллик вирус юқиши туфайли ривожланади. Бундан ташқари, гепатит ўткир заҳарланиш, хусусан, спиртли ичимлик фонида ҳам ривожланиши мумкин.\nА, B, C ва бошқалар нимаси билан фарқ қилади?\nГепатит А — энг кўп учрайдиган, аммо бошқаларига нисбатан хавфсизроқ касаллик тури ҳисобланади. У деярли доим ўткир кечади ва сурункали бўлмайди, ўлимга ва бошқа турларга нисбатан жиддий оқибатларга олиб келмайди. Ушбу касаллик «кир қўллар касаллиги» деб ҳам аталади. Вирусни, асосан, кирланган сув, таом, яхши ювилмаган идиш ҳамда касалланган одам билан контактда бўлиш орқали юқтириш мумкин. Гепатит А билан касалланмасликнинг энг осон йўли вакцина қилдириш ҳисобланади.\nГепатит B — касаллик турлари орасида энг хавфлиси ҳисобланади. Йилига ушбу касалликдан 700 минг одам вафот этади. Ҳозиргача ҳам касаллик қўзғатувчисига бевосита таъсир қиладиган препарат йўқ. Даволаш муолажалари жигарни яхшилаш ва циррозга айланишининг олдини олиш ҳисобланади. Касаллик қон ва одам организмидан ажраладиган бошқа суюқликлардан ёки онадан ҳомилага юқади. Агар касалланган одамнинг бир томчи қони ҳовузга тушса, ундаги сув зарарланиш хавфи бўлади.\nГепатит C — «Мулойим қотил» деб таъриф бериладиган ушбу касаллик тури ҳам кўпинча жигар циррози ёки саратонига сабаб бўлиши мумкин. Касаллик, асосан, қон орқали, яъни эҳтиётсизлик сабаб стоматолог, маникюр ва бошқа амалиётларда қон тегган буюмдан бошқа бир инсонга юқиши мумкин. Шунингдек, тиш чўткаси ёки соқол оладиган ускуна ҳам вирус юқиши учун сабаб бўлади.\nГепатит D — шифокорлар томонидан «суперинфекция» деб аталадиган гепатит D организмда гепатит B вируси бўлгандагина кўпаяди. Аксар ҳолларда касаллик билан зарарланиш қон қуйганда ёки гиёҳвандларнинг шприцлари орқали юқиши кузатилади. Онадан ҳомилага юқиши ҳам мумкин. гепатит B’га чалинган беморлар гепатит D юқишига мойил бўлади. Гемофилия касаллиги бор кишилар гиёҳвандларнинг касалликка чалиниш эҳтимоли юқори. Бир вақтни ўзида гепатитнинг А ва B турларига чалиниш ҳолатлари ҳам учраб туради. Зарарлангандан кейин касаллик ривожлангунича гепатит B сингари 1,5-6 ой вақт ўтиши мумкин.\nГепатит E — гепатит А сингари E тури ҳам деярли сурункали кечмайди. Аммо аёл ҳомиладорлигининг сўнгги уч ойида ушбу вирусни юқтириб олса, ўлим эҳтимоли 40 фоизни ташкил қилади.\nГепатит билан зарарланмаслик учун нима қилиш керак?\nГепатитнинг вакцинаси бор турларига қарши эмланинг. Шахсий гигиена қоидаларига риоя қилинг. Тиббиёт муассасалари ва гўзаллик салонларида бир марталик асбоблардан фойдаланиш ва уларни стерилизацияланганига эътиборли бўлинг. Иложи борича бир йилда бир марта гепатитга қон таҳлили топширинг. Гепатитнинг баъзи турдаги вируслари қонга тушганидан кейин 20 йилгача ўзини намоён қилмаслигини унутманг. Саломатлигингизга бефарқ бўлманг.


Тушда бўри курса туш табири бўри тўлиқ малумот\nБ - ҳарфидан бошланувчи барча туш табирлари / Туш табири\nБўри тушда курса бу туш табири қандай талқинга эга? Бўри — ёлғизлик ёки ваҳший хулқнинг рамзидир. Бу туш яна сизга ҳойнаҳой ҳақиқий дўстлар етишмаётганлигидан ташвишланаётганлигингизни ҳам ифодалайди.\nШу билан биргаликда шахсий фойдаси туфайли сиздан нимадир товлашларини ёки сизнинг ўзингиз шу йўлни тутишингиз мумкинлигидан ташвишларингизни ҳам тасвирлайди.\nТаниқли башоратчи тушда бўрини кўришингиз қаттиққўллик, баджаҳллик, жасорат, тинчликсеварлик, мустақиллик, очиқ компромисларсиз ва қатъийлик билан курашнинг белгиси деб ҳисоблаган.\nТушингизда қора рангли бўрини кўришингиз аллақаердан афсун пайдо бўлишини ва шу туфайли ҳаётингиз бузилиши мумкинлигини англатади.\nБўри тушда курса 21-аср табирига кўра\nТушингизда бўри ва тулки билан олишаётганлигингизни кўришингиз — Россия давлати билан Украина давлатининг ўртасида кечаётган эски муаммоли вазиятлар муросага айланишини англатади.\nНострадамус ҳаттоки бу воқеанинг таҳминий вақтини ҳам айтиб ўтган — бўлиб бу сана 2006 йилнинг феврал ойида содир бўлади.\nТушингизда қизил қалпоқли бўрини кўришингиз 2018 йил охирида содир бўлувчи Россия давлатини халқаро кенгашда қийин вазиятда қолишини англатади. Бу вазиятда Россия давлатининг на моддий жиҳатлари на салмоқли далилларга ёрдам бўлмайди.\nТушингизда жахлдор бўрини кўришингиз сизнинг қўрқувларингиз беҳуда эканлигини. Агарда тушингизда ушбу йиртқични сизга ташланганлигини тирноқлари ёрдамида тимдалаётганлигини кўрсангиз — ўнгингизда ҳимоясизлигингиздан ташвишланишингизни англатади.\nБўри туш табири нострадамус табирига кўра\nТушингизда беозор бўри тўдасини кўришингиз ташвишларга сабаб бўлган жиноятчи тўда билан боғлиқ муоммоли вазият, ихтилофлар омилини йўқ бўлишини ифодалайди.\nТушингизда бўри боласини кўришингиз — юлдузлик касали ва муваффақиятсизликлардан бошингиз айланиб ўзингизни жуда юқори баҳоламаслигингиз лозимлиги, акс ҳолда бу ҳолат сиз учун яхшилик билан якунланмаслигини англатади.\nТушингизда она бўри сизни озиқлантираётганлигини ёки ўз болаларини (бўриваччалар) ни озиқлантираётганлигини кўришингиз — яхшилик аломатидир.\nСизнинг мустақиллигингиз кучаяди, сиз ўз мақасадларингизга эришишингизн, табиат кучи сиз томонда эканлигини англатади.


Ҳокимлар пахтага мажбурлашнинг янги йўлларини топишяптими? « Ўзбекистон Халқ Ҳаракати\nҲокимлар пахтага мажбурлашнинг янги йўлларини топишяптими?\n26 September 2018 - 10:15\nЎзбекистонда вазирликлар бошчилигида мажбурий меҳнатга қарши кенг кампания олиб борилаётганини кузатиш мумкин. Бироқ жойлардаги айрим ҳокимлар бу чекловларни айланиб ўтаётгани кузатилмоқда.\nПахта теришга мажбурлашлар янгича кўринишда бўлмоқда.\nАндижондан олган хабарларимизга кўра, вилоят ҳокими мажлисларда одамларни ёппасига пахтага чиқариш ҳақида гапирмаяпти. Лекин бюджет ишчилар пахтага “ўз ихтиёри” билан чиқмоқда.\nЯнги усулга кўра, давлат корхонаси хизматчиси пахта кампанияси давомида меҳнат таътили олади. Агар таътилини олдин олиб қўйган бўлса, ўз ҳисобидан яна таътилга чиқади. Бу вақт давомида эса у далада пахта теради. Муҳим томони ўз ҳисобидан таътил олса ҳам бу ходимларнинг маоши қирқилмайди ва ойлигини тўлиқ олиши мумкин.\nБиз билан гаплашган давлат корхонаси масъулининг айтишича, кимдир бу ходимлардан иш вақти далада нима қилиб юрибсизлар, деб сўраса меҳнат таътилидамиз, деб жавоб беради. Лекин таътилдаги одамга нима учун ойлик берилаётганини ҳеч ким келиб текширмайди.\nШу кеча кундузда Андижон вилоятидаги ички ишлар ходимлари, газ корхонаси ва йўлсозлар каби давлат ташкилоти ходимлари пахтага чиқарилмоқда.\nБи-би-си манбасининг айтишича. айрим ходимлар бу каби муносабатдан рози бўлиб пахтага чиқмоқда.\n“Жон-жон деб пахтага кетаман. Чунки иш кўп. Йилдан йилга босим ошяпти. инновацион режалар кўп, лекин уларнинг молиялаштириш манбаи йўқ. Шунга ҳокимиятдан босимлардан қочиб, ҳамма пахта даласига сурворишяпти”, дейди Би-би-си манбаси.\nУнинг айтишича, бу йил пахта ҳосили яхши бўлмаган ва жойларда ҳар йили бўлгани каби қўшиб ёзишлар бошланиб кетган.\nИшини ташлаб кетолмайдиган газчилар эса Андижонда 10 кунга 250 минг сўмдан аёл терувчиларни топиб ўрнига ташлаб келаётгани ҳақида хабарлар бор.\nФарғонадан олинган хабарга кўра, айрим масъуллар якка тадбиркорларни пахтага чиқиш ёки ўрнига одам топишга мажбурламоқда. Лекин бу оммавий тус олмаган.\n“Боласи учун давлатдан нафақа оладиган аёллар мажбурий тарзда пахтага чиқмоқда. Уларни биров чиқ деб мажбурламайди. Лекин етишмовчилик ва пахтага берилаётган яхши нарх уларни боласига қараш ўрнига далага чиқармоқда. Бу ҳам мажбурлашнинг бир кўриниши аслида”, дейди фарғоналик суҳбатдош.\nВодийда у ё бу кўринишда пахтага мажбурлаш кузатилаётган бўлса-да, бошқа вилоятларда пахтага чиқариш ўтган йилгидек оммавий тус олмаганини кузатиш мумкин.\nНавоийда ҳатто тадбиркорлар ҳам ҳозирча пахтага чиқиш ёки ёрдам беришга мажбурланмаган. Жиззахда ҳам оммавий сафарбарлик йўқлигини кузатиш мумкин.\nЖойлардаги айрим масъулларнинг ташаббуси эса вазирликларга шикоят қилинмоқда ва жазога тортилмоқда.\nБандлик ва меҳнат муносабатлари вазирлиги бир ҳафта ичида 110 дан ортиқ мурожаат келиб тушганини айтган. Касаба уюшмалар федерацияси ҳам ижтимоий тармоқларда пахтага одамларни мажбурлаш ҳолатлари бўйича хабар беришга фаол чақирмоқда.\nБи-би-си билан суҳбатлашган фаолнинг айтишича, бу каби чақириқлар ва оммавий сафарбарликка жалб қилмаслик ёмғир мавсуми бошлангунча бўлиши мумкин.\nЁмғир мавсуми бошланиб кетса давлат пахтанинг сифати тушмасдан териб олиш учун яна оммавий сафарбарликни эълон қилиши мумкинлиги айтилмоқда. Чунки ҳозирча Ўзбекистонда пахта етиштириш ва уни териб олишда бозор муносабатлари тўлиқ шакллантирилмаган.


Ҳукумат ишини баҳолаш дастури ишга туширилади\n“Давлат бошқаруви тизими самарадорлигини ошириш” ҳукуматлараро дастури доирасида Ўзбекистон Республикаси ва БАА ҳамкорлигида 17 та мақсадли гуруҳ ташкил этилди. Бу ҳақда Адлия вазирлиги хабар бермоқда.\nЎзбекистон ҳукумат делегациясининг БААдаги ташрифи давомида эксперт гуруҳларининг икки томонлама учрашувлари ташкил этилди. Жумладан, Адлия вазири Русланбек Давлетов раҳбарлик қилаётган “Ҳукумат самарадорлиги” (“Government quality”) гуруҳи 6-8 май кунлари Амирликдаги ўз ҳамкасблари билан қатор амалий сессияларни ўтказишди.\nХусусан, Ўзбекистон делегация аъзолари Давлат хизмати масалалари бўйича Федерал идора фаолияти, хусусан, давлат органлари ва хусусий компанияларида KPI тизимини жорий этиш тажрибаси билан танишдилар. Амалий сессиялар давомида, шунингдек, жамоат хавфсизлиги соҳасидаги бешта таҳдидлар – жиддий жиноятлар, йўл ҳодисалари, аҳолининг ишончлилик даражаси, фуқаролар хавфсизлиги, ёнғин хавфсизлиги масалалари кўриб чиқилди. Ушбу таҳдидлар Дубай Ички ишлар вазирлигининг асосий кўрсатгичлари сифатида белгиланди.\nУчрашув якунида “ҳукумат самарадорлиги” йўналиши бўйича қисқа муддатли ва узоқ муддатли истиқболдаги лойиҳа муҳокама қилинди. Шу билан бирга, учрашув якунида ишчи гуруҳлари томонидан “Давлат хизмати” йўналиши бўйича қисқа ва узоқ муддатга мўлжалланган қўшимча лойиҳа ҳам ишлаб чиқилди.\nИшчи гуруҳи сессиялари натижасида жорий йилнинг июль, сентябрь ва ноябрь ойларида Ўзбекистон вакиллари учун давлат бошқаруви сифатини оширишга қаратилган тренинглар ўтказиш тўғрисида келишувга эришилди. 2020 йилда ҳукумат, унинг бўлинмалари, давлат органлари ва уларнинг ходимларини самарадорлигини баҳолаш дастурини тўла ишга тушириш режалаштирилмоқда.\nШунингдек, 2021 йилда Амирлик мутахассисларини жалб қилган ҳолда баҳолашнинг биринчи раундини ўтказиш кўзда тутилган. Учрашув сўнгида “Давлат хизмати” йўналиши бўйича қисқа ва узоқ муддатга мўлжалланган режанинг лойиҳасини амалга ошириш механизмлари келишиб олинди.


Коронавирус пандемиясининг бу оқибати ҳеч кимнинг хаёлига ҳам келмаган - Zamin.uz\n21:43 / 16.08.2020\nКоронавирус пандемиясининг бу оқибати ҳеч кимнинг хаёлига ҳам келмаган\nКоронавирус тарқалиши билан пластик жарроҳлик ривожланиши авж олди, дея хабар берди «New York Times» нашри.\nГазетанинг таъкидлашича, пандемия даврида турли сервислар ёрдамида видео алоқа бўйича қўнғироқлар сони бир неча баравар ошган. Бироқ бундай ўзгаришлар ҳаммани ҳам хурсанд қилмаган кўринади — кўпгина одамлар ўзини ўзи ёқтирмай қолган. Тўғрироғи, кадрдаги кўринишидан кўнгли тўлмаяпти. Шу боис пластик жарроҳлар хизматидан фойдаланиш кўпайди.\n«Бу йил ёздаги каби ҳеч қачон юзни торттириш бўйича бунчалик кўп операцияни бажармаганман», — дея тан олган атланталик пластик жарроҳи, доктор Дайана Александер.\nУнинг сўзларига кўра, 18 майдан июлнинг охиригача 251 та ана шундай муолажани амалга оширган. Аксарият мижозлари: «Zoom орқали қўнғироқ қилгандим, билмайман нима бўлганини, лекин кўринишим даҳшатли эди», дея нолишади.\nНашр бундай тренд кутилмаганини ёзмоқда. Чунки АҚШда пластик жарроҳлик анча қиммат — турли муолажалар 3,3 минг доллардан 25 минг долларгача баҳоланади. Устига-устак, пластик операциялар кўпинча суғурта билан қопланмайди. «Замин» янгиликларини «Вконтакти»да кузатиб боринг\nЎзбекистонликларга хориждан шубҳали қўнғироқлар бўлаётганлиги маълум қилинди\n14-06-2020, 07:47, Жамият\n30-03-2020, 17:02, Жамият\n21-12-2018, 06:00, Жамият\n26-04-2017, 16:01, Жамият\nПластик карточка сабабли «Аҳмадбой»лар кўпаядими?\n2-11-2016, 16:00, Жамият\n12-02-2015, 13:05, Жамият


Гулнора Каримова қайси қамоқхонада сақланмоқда?\n29.06.2018 17:15 0 39547\nШвейцариянинг «Mangeat Attorneys at Law» адвокатлик идораси эгаси ва раҳбари Грегуар Манжа ва унинг ҳамкасблари Фанни Маргайрас ва Элис Парментье Гулнора Каримова билан учрашиш учун Тошкентга келди. Бу ҳақда «Anhor.uz»га таяниб, «Дарё» нашри хабар берди.\nКаримова 2015 йилнинг августида жиноят ишлари бўйича Тошкент вилояти суди томонидан бир қатор жиноятларда айбдор деб топилган. Жумладан, Каримова жиноий гуруҳ тузишга алоқадорлик, ўғирлик, пул ундириш, давлат маблағларини ўз эҳтиёжлари учун ишлатиб юбориш, солиқлар тўлашдан бош тортиш сингари жиноятларда айбланган ва 5 йил муддатга озодликдан маҳрум қилинган.\nАдвокат Манжа Ўзбекистон президенти билан учрашиш нияти борлигини билдирган. Унинг фикрича, Президент Гулнора Каримованинг қамоқхонада сақланиш шароитларини ўзгартира оладиган ягона шахсдир. Манжа ҳукуматга Президент билан учрашишни сўраб 2 марта мурожаат қилганини айтган.\nГрегуар Манжа мижози Гулнора Каримова билан икки марта — 2016 йил декабри ва 2018 йили апрелида учрашган.\nМанжа Каримовани ноаниқлик қийнаётганини айтган. Адвокатнинг сўзларига қараганда, апрелдаги учрашуви давомида Каримованинг кайфияти ўзгарувчан бўлиб қолгани, шунингдек, унинг толиққани сезилган. Гулнора Каримова қабул қилган дорилари таъсирида суҳбат давомида диққатини жамлай олмаган. «Бироқ у жасоратга тўла ва ўзига қарши қўйилаётган айбларни инкор қилмоқда», — дейди швейцариялик адвокат.\nМанжанинг сўзларига қараганда, айни пайтда Каримова Тошкентдан 3 соатлик йўл узоқлигида жойлашган қамоқхонада сақланмоқда. Адвокатнинг фикрича, Гулнора Каримованинг қамоқхонада сақланиши ва унга нисбатан қўзғатилган ишга бўлган ёндашув Шавкат Мирзиёев президент бўлганидан кейин ижобий томонга ўзгарган. Шунга қарамасдан, адвокатнинг айтишича, мижозининг вазияти «жуда ёмон»лигича қолмоқда.\nҲуқуқшуноснинг айтишича, Швейцарияда 2012 йили Гулнора Каримова ва яна 6 нафар ўзбекистонликка нисбатан қўзғатилган жиноий иш жуда мураккабдир. Унинг фикрича, Каримованинг манфаатларини эътиборга олмай, конструктив ечим топишнинг иложи йўқ.\nЎзбекистон Бош прокуратураси маълумотларига қараганда, Грегуар Манжа ва унинг ҳамкасблари Гулнора Каримова билан учрашишлари учун ҳеч қандай тўсиқ йўқ.\nЖамият 08/06, 14:35\nАхборот хуружига ким қарши туради?\nЖамият 09/06, 16:30


Ирригация институти ректори вафот этди — Sof.uz\n27.07 08:56 315 Ўзбекистон\nРеспублика олий таълим кенгаши раиси, Тошкент ирригация ва қишлоқ хўжалигини механизациялаш муҳандислари институти ректори, иқтисод фанлари доктори, профессор Ўктам Умурзоқов 69 ёшида вафот этди. Бу ҳақда институт Матбуот хизмати хабар берди.\nЎктам Умурзоқов 1952 йил 20 август куни туғилган. У 1974 йилдан 1977 йилгача Тошкент ирригация ва қишлоқ хўжалигини механизациялаш инженерлари институтининг “Машиналар пухталиги ва ремонти” кафедрасининг кичик илмий ходими лавозимида иш бошлаган. Шундан кейин институтда кичик илмий ходим, турли факултетлар декани, проректор ва ректор лавозимларида ишлаган.\nБош вазир ўринбосари, инвестициялар ва ташқи савдо вазири Сардор Умурзоқов марҳумнинг ўғли ҳисобланади.\n24.09 08:33 765\n23.09 17:47 654\n23.09 12:31 580\nБугун, 13:23 492\nБугун, 17:19 76 Жаҳон\nБугун, 17:13 135 Ўзбекистон\nБугун, 17:11 99 Ўзбекистон\nБугун, 17:03 301 Ўзбекистон


Ироқдан олинган хабарларда бугун 2 америкалик аскар ҳамда 2 журналист ўлдирилгани айтилади.\n17 январ 2021, Тошкент вақти: 04:27\nЯна 15 одам жароҳатланган. Булар Бағдод жанубидаги АҚШ алоқа марказига теккан ракета қурбонларидир.\nЖароҳатланганларнинг икки нафари оғир аҳволда, деб билдирди АҚШ ҳарбий қўмондони майор Майк Бирмингем.\nБошқа хабарларга кўра, Ироқ жанубидаги Басра шаҳрида Британия қўшинлари президент саройларидан бирини қўлга киритганлар.\nИроқ шимолидаги Мосул шаҳрида портлашлар ва отишма эшитилмоқда.


Хусусан, маҳаллий хом ашё негизида табиий ва экологик тоза, ишончли ва сифатли даволаш-косметика маҳсулотлари ишлаб чиқаришда, аёллар талаб ва эҳтиёжларидан келиб чиққан ҳолда, маиший шохобчалар, гўзаллик салонлари барпо этишда тадбиркорлик субъектлари учун зарур шарт-шароитлар яратилганки, буларнинг барчаси, авваламбор, аёлларимизнинг бугунги ҳаётдан рози бўлиб, соғлом ва бахтиёр турмуш кечиришига хизмат қилаётир. Зеро, Президентимиз мамлакатимиз Конституциясининг 21 йиллиги муносабати билан ўтказилган тантанали маросимдаги маърузасида таъкидлаганидек, аёлни қадрлаш, уни оғир ишлардан халос этиш, турли касалликлардан ҳимоя қилиш — эр йигитнинг, бутун жамиятнинг бурчидир.\nПойтахтимиздаги “Наврўз” саройида очилган “BeautyExpo Uzbekistan — 2014” гўзаллик саноати кўргазмаси айни шу жиҳатдан аҳамиятлидир. “Eхро position” масъулияти чекланган жамияти ҳамда қатор ҳамкор ташкилотлар томонидан ташкил этилган мазкур анъанавий халқаро кўргазмада маҳаллий ва хорижий корхоналар маҳсулотлари намойиш қилинмоқда. Тадбирдан кўзланган мақсад гўзаллик саноати соҳасидаги ютуқларни намойиш этиш, табиий маҳсулотлар асосида яратилган даволаш ва пардоз маҳсулотлари ишлаб чиқарувчиларининг ўзаро фикр ва тажриба алмашишига имкон яратишдан иборатдир. Унда мамлакатимиз билан бирга, Жанубий Корея, Ҳиндистон, Англия, Италия, Россия, Польша каби 18 давлатнинг 55 компания ва фирмаси ўз маҳсулотлари билан иштирок этмоқда. Кўргазмадан гигиеник воситалар, маиший кимё, биологик фаол моддалар, фармацевтик препаратлар, фитотерапия, безак косметикаси ва атторлик маҳсулотлари, сартарошхона ва гўзаллик салонлари учун ускуналар каби ўнлаб турдаги маҳсулотлар жой олган. Бу йилги кўргазманинг яна бир муҳим хусусияти шундаки, унда болалар учун ҳеч қандай бўёқ ва қўшимчаларсиз, экологик тоза даволаш воситалари, гўдаклар кундалик парвариши учун зарур бўладиган маҳсулотларга кенг ўрин ажратилган.\n— Корхонамизда болалар ва катталар учун ўн турдаги даволаш ҳамда косметика воситалари ишлаб чиқарилади, — дейди Тошкент шаҳридаги “Жасмин фито фарма” масъулияти чекланган жамияти иш юритувчиси Азиза Умрзоқова. — Маҳаллий хом ашё асосида тайёрланаётган, тегишли тартибда лаборатория текширувларидан ўтган маҳсулотларимиз юқори сифати ва табиий тозалиги билан харидорларга манзур бўлмоқда.\nКўргазма иштирокчиларидан яна бири — “Bio-cosmetics” корхонаси томонидан тақдим этилаётган шампунь, идиш ювиш воситаси каби ўнга яқин турдаги маҳсулотлар ҳам барчанинг эътиборини тортаётир.\n— Сир эмас, юртимизга бир пайтлар бундай маҳсулотлар, асосан, четдан келтирилар, дўконлардан бир-икки турдаги совун ёки шампунни топиш ҳам амримаҳол эди, — дейди “Bio-cosmetics” корхонаси директори Саидаъло Қосимхўжаев. — Истиқлол йилларида биз, тадбиркорлар учун яратилган имкониятлар туфайли бугун ички бозоримизни маҳаллий корхоналар томонидан замонавий технологиялар асосида ишлаб чиқарилган, импорт ўрнини босувчи, рақобатбардош гўзаллик саноати маҳсулотлари эгалламоқда. Йигирмага яқин киши иш билан таъминланган корхонамизда келгусида пардоз маҳсулотлари тайёрлашни ҳам йўлга қўйишни, ташқи бозорга чиқишни мўлжалламоқдамиз.\n— “ВeautyExpo Uzbekistan — 2014” кўргазмасига аҳолининг, айниқса, аёлларнинг қизиқиши катта эканини бугунги тадбир яққол кўрсатиб турибди, — дейди “Eхро position” МЧЖ бош менежери Елена Зеленова. — Мана, кўргазманинг барча бўлими хотин-қизлар билан гавжум. Ушбу кўргазма нафақат ишлаб чиқарувчиларга ўз маҳсулотларини намойиш этиш, фикр ва тажриба алмашиш имконини беради, балки эстетик диди ҳамда тиббий саводхонлиги юқори, талабчан истеъмолчиларнинг таклиф-мулоҳазаларини ўрганишга ҳам хизмат қилади.\nУч кун давом этадиган тадбир доирасида косметолог ва сартарошлар учун маҳорат машғулотлари ҳамда семинарлар ташкил этилади.\nМазкур рукндаги бошқа мақолалар: « Интеллектуал мулк муҳофазаси\tВатан ва истиқлол куйчиси »


ФВВ қор кўчиш хавфидан огоҳлантирди\n05.03.2018 19:25 0 135\nЎзбекистон Фавқулодда вазиятлар вазирлиги қор кўчиш хафидан огоҳлантирди.\nФВВ хабарида айтилишича, Чимён ҳудудида 6 март соат 8:00дан бошлаб, 7 март соат 8:00 гача қор кўчиш хавфи эълон қилинди. Шу боис тоғ ёнбағирларида дам олаётганлар эҳтиёткорлик чораларини кўриши ва «Диққат! Қор кўчиш хавфи мавжуд» белгиси билан чекланган ҳудудларга кирмаслик тавсия қилдинди.\nШунингдек, республиканинг бошқа тоғли ҳудудларида қор кўчиш хавфи 10 март кунигача давом этиши мумкин.\nАвария ёки бошқа нохуш ҳолатлар вужудга келганда ФВВнинг (+99871) 147-10-50 тезкор рақамига мурожаат этиш лозим.\nФВВ қор кўчиш хавфи\nҲодиса 28/02, 19:54\nЎзбекистонда қор кўчкиси хавфи эълон қилинди\nҲодиса 26/02, 16:47\nҲодиса 20/02, 14:37\nСамарқандда 2 ёшли боланинг қўли электр гўшт қиймалагичдан чиқариб олинди (фото)


Соғлом муҳит яратиш - Hidoyat.uz\nСоғлом муҳит яратиш\nАсосий саҳифа Мақолалар Соғлом муҳит яратиш\nЧоп этилди Aprel 29, 2019 Соғлом муҳит яратишda fikr bildirishni o'chirish\nМуқаддас динимиз таълимотларига кўра, ўсмир, яъни 12–13 ёшдаги фарзандларга тарбия бериш, улар учун яхши муҳит яратиш қуйидаги уч омил асосида амалга ошади.\nБу услубдаги тарбия ҳар бир оилада бевосита ўргатилади. Чунки ота-боболаримиз: “Болам, Худодан қўрқ, биров ҳақини ема, омонатга хиёнат қилма, ўғриликдан сақлангин”, деган гапни ҳар биримизнинг вужудимизга сингдирган. Яратган назоратини солиҳ киши доимо ҳис қилар экан, Унинг улуғлиги, ҳар жойда ва маконда ҳозирлигини қалби сезиб туради. Бу эса унинг нафси шаҳватга қул бўлишдан ва турли ғаразли истакларга асир бўлиб қолишдан тўсиб туради. Шу билан бирга Аллоҳнинг амрлари ва ҳар бир яхши амалларда собит туради. Бу илоҳий кўрсатмалар асосида ўз фикри ва дунёқараши эзгулик сари шаклланиб боради. Чунки Аллоҳ ва Расулига бўлган итоат, муҳаббат бу дунё ва охиратда бахту саодат беражагини инсон фарзанди жуда яхши англайди.\n“…Чиндан ишонувчи кишилар учун Аллоҳдан кўра ким ҳукмда чиройлироқ экан?!” (Моида сураси, 50-оят).\n“…Пайғамбар сизларга келтирган нарсани олингиз, у сизларни қайтарган нарсадан қайтингиз…” (Ҳашр сураси, 7-оят).\n“Бас, Раббингиз ҳаққи, улар ўрталаридан чиққан низоларга Сизни ҳакам қилмагунларича ва сўнгра чиқарган ҳукмингиздан дилларида танглик сезмай, тўла таслим бўлмагунларича, зинҳор имон келтирмагайлар” (Нисо сураси, 65-оят), дея марҳамат қилади.\nДиёнатли ҳар бир фарзанд Пайғамбаримиз (соллаллоҳу алайҳи ва саллам)нинг қуйидаги ҳадисларини шиор қилмоғи зарур:\n“Сенинг зиммангда Аллоҳ ҳаққи, нафсинг ҳақи, аҳлинг ҳақи бор. Ҳар бир ҳақ эгасига ҳақини адо эт”.\nШундагина банда залолатга ботмайди ва гуноҳ содир этишдан ўзини тияди. Шундагина унинг тамомила руҳи покланиб, ёвузликнинг ҳар бир кўринишидан мутлақ узоқ бўлади.\nАбу Бакр (розияллоҳу анҳу) халифалик даврларида Умар ибн Хаттоб (розияллоҳу анҳу) қози эдилар. Таажжубки, айни даврда бирор кишининг устидан шикоят қилган, бир-бирлари билан хусуматлашган кишилар мутлақо учрамаган эди.\nҲазрат Умар бирорта бўлса-да шикоят ишини кўриб чиқмаган эканлар. Бу ҳақда: “Умар Абу Бакр халифалигида тинчлик сақлашга келган”, деган сўзлар ҳам айтилган. Бу изчиллик ва иноқлик боиси – саҳобалар ҳар бир ишда Аллоҳ назорати борлигини ҳис қилганлигидандир. Одамларнинг барчасида бирдек инсоф, диёнат, ҳалоллик, вафо ва садоқат бўлганидан кейин жанжал ва хусуматга не ҳожат?\nБу омил ёрдамида гуноҳнинг ёмонлиги, жирканч оқибатлари очиқ ойдин кўрсатиб берилади. Бундан кераклигича таъсир олган фарзандлар бунинг нақадар разиллик эканини ҳис қилиши аниқдир. Ботилни очиқ баён қилиш Қуръони карим кўрсатган йўл бўлиб, жоҳилият одатлари, ёмонликлар ва турли бидъатларни тарк этишга ундайди.\nБунга мисол тариқасида, динимизда хамрни (ароқ) ҳаром қилиниш тартибини баён қилиб ўтамиз. Бу ҳақда баён этилган Қуръон оятлари босқичма-босқич нозил бўлди. Аллоҳ таоло ҳар босқичда унинг ёмонлиги, зарарли таъсири ҳақида очиб берарди.\nИлк марта Аллоҳ таоло қуйидаги оятни нозил қилди:\n“Хурмо ва узумларнинг меваларидан эса, май ва гўзал ризқ олурсиз. Албатта, бунда ҳам англайдиган қавм учун аломат бордир” (Наҳл сураси, 67-оят).\nБу оятда май билан гўзал ризқ ўртаси қиёсланди. Ақл эгалари май бошқа нарсаю гўзал ризқ мутлақо бошқа нарса эканини билиши учун эди.\nИккинчи бор қуйидаги оят нозил бўлди:\n«Сиздан май (маст қилувчи ичимлик) ва қимор ҳақида сўрамоқдалар. Айтинг: “У иккисида катта гуноҳ ва одамлар учун (айрим) фойдалар ҳам бор. Иккисининг гуноҳи фойдасидан каттароқдир”…» (Бақара сураси, 219-оят).\nКўринадики, оятда улардаги фойдадан кўра гуноҳ ва зарари кўп экани очиқ баён қилинди.\nУчинчи бор мана бу оят нозил бўлди:\nي“Эй имон келтирганлар! Токи гапираётган гапингизни (ўзингиз) биладиган бўлгунингизгача, маст ҳолларингизда намозга яқинлашмангиз!” (Нисо сураси, 43-оят).\nУшбу оят аввалги икки оятга нисбатан кескинроқ эди. Чунки хамр ақлга ёмон таъсир ўтказиши ва бундай ҳолда Аллоҳга юзма-юз бўлиш, яъни намоздек улуғ ибодатни бажариш мумкин эмаслиги зикр қилинди. Бу оят билан Аллоҳ таоло май ичиш мўмин бандага муносиб эмаслиги, Ўзига ёқмайдиган амал эканини маълум қилиб бўлган эди.\nТўртинчи маротаба қатъиян қуйидаги оят нозил бўлди:\n“Эй имон келтирганлар! Албатта, май (маст қилувчи ичимликлар), қимор, бут-санамлар ва (фол очадиган) чўплар шайтоннинг ишидан иборат ифлосликдирки, ундан четланингиз! Шояд (шунда) нажот топсангиз”.\n“Шайтон май билан қимор (ёрдами)да ўрталарингизга адоват ва нафрат солишни ва сизларни Аллоҳнинг зикри ҳамда намоздан қайтаришни хоҳлайди. Бас, энди сизлар (май ичишдан) тийилувчимисиз?” (Моида сураси, 90–91-оятлар).\nБу ҳолат Қуръони каримнинг ажойиб тарбия услуби эди. Хамрни қимор ва бут-санамлар каби ифлос иш деб сифатлаш, шайтон амалидан дея огоҳлантириш, зарарларини зикр қилиш, яъни бу зарарлар инсонлар ўртасида адоват пайдо қилишдан иборатлиги ўта қатъий бир амр бўлиб, одамлар унинг ёмонлигини чуқур ҳис қилиши учун эди. Бунинг маъносини англаган ҳар бир ақл эгалари бундай хатарлардан йироқда бўлади, албатта.\nБу хабарни, яъни майнинг ҳаромлиги ҳақида нозил бўлган оятни эшитган ҳазрат Умар ва барча саҳобалар: “Тўхтадик, эй Раббимиз”, дея ҳайқириб юборган эдилар.\nЯшаш муҳитини ўзгартириш\nБу омил яхши муҳит ҳақида юқорида ҳам баён қилинди. Бу жойда айтмоқчи бўлаётганимиз муҳитни тубдан ўзгартириш, яъни киши ўзи яшаш манзилини кўчириши кўзда тутилмоқда. Демак, зарурат вақтида, вазиятдан келиб чиқиб, киши ҳаётини ислоҳ қилиш учун ушбу омилни қўлламоқ лозим. Аммо бу у яшаётган манзилини бўлар-бўлмасга алмаштиравериш дегани эмас. Дейлик, гиёҳвандликка ёки ичкиликбозликка мубтало бўлиб қолган бир киши бор. Тузалиши ва у балодан мутлақ қутулиши учун атрофидаги ҳамтовоқлари халал беради. Бошқа чоралар наф беравермагач, уни ўша муҳитдан олиб чиқиш даркор. Юқорида юз кишини ўлдирган кишининг ривоятини келтириб ўтдик. Унга ўша жойнинг олими, агар ҳаётини тўғри йўлга солмоқчи бўлса, бу жойдан чиқиб кетишни маслаҳат берган эди.\nҲазрат Сарвари олам (соллаллоҳу алайҳи ва саллам) ҳам ўн уч йил мушриклар зуғумига сабру бардош қилдилар. Ҳижратдан ўзга чора қолмагач, Аллоҳ таолонинг изни билан Маккани тарк этиб, Мадинага кўчиб ўтдилар. Худди шунга ўхшаш фарзандлар адашиб ноқобил инсонларга аралашиб қолганида, уларни батамом соғлом муҳитга олиб чиқиш зарур бўлади. Чунки улар унинг онгига турли иллатларни сингдирган бўлиши табиийдир. Бундай вазиятда муҳитни тубдан ўзгартириш унинг фикрларида ғужғон ўйнаётган ғаразли ниятларидан халос этишнинг муҳим усулларидан биридир.\nХулоса қилиб айтадиган бўлсак, Расулуллоҳ (соллаллоҳу алайҳи ва саллам)нинг шиорларига амал қилинса, ҳеч қандай адашиш ҳам рўй бермайди, унга чора ҳам қидирилмайди. Бу эса Аллоҳнинг ушбу муборак каломида айтилган:\n«Айтинг: “Менинг йўлим – шу! Мен ва менга эргашганлар аниқ ҳужжат билан Аллоҳга даъват этамиз. (Ҳар қандай шерикдан) Аллоҳни пок деб биламан. (Зеро) мен мушриклардан эмасман”» (Юсуф сураси, 108-оят).\nКитобимизнинг аввалги қисмларида фарзанднинг туғилишидан бошлаб тарбия беришнинг барча жараёнларини босқичма-босқич келтириб ўтганмиз. Бу ўринда эса кичик ёшдагилар, яъни 12 ёшгача бўлганларнинг ҳаётини ислоҳ қилишда берилажак тарбияга таянч бўладиган динимиз таълимотларидаги муҳим омилларни баён қилиб ўтамиз. Бу услуб икки асосга таянади:\n“Талқин қилиш”, яъни буюрилган амалларни айтиб, ўргатиб ва кўрсатиб бориш бўлиб, бу назарий жиҳат ҳисобланади. “Одат қилиш” эса ўша буюрилганларни қай тарзда бажарилишини ўргатиш ва назорат қилиб боришдан иборат бўлиб, бу эса амалий жиҳат бўлади. Нимани ўргатамизу нималарни назорат қиламиз? Бағримизда ўсаётган фарзандларимизга ҳар томондан масъул эканмиз, уларнинг беғубор қалблари имону эътиқод билан тўлиб-тошишига сабаб бўладиган муҳим масалалар билан шу қадар банд этайликки, асло бошқа фикрларни қабул қилишига жой қолмасин. Бераётган таълимимизни шу даражада кучли назорат қилайликки, натижада улар ташқи салбий таъсир кучларни мутлақ қабул қилмасин.\nДемак, улар бир неча амалларни ўз ичига олади:\n1) Расулуллоҳ (соллаллоҳу алайҳи ва саллам) ота-оналарга “ла илаҳа иллаллоҳ” ни ўз болаларига ўргатишни буюрдилар.\nИмом Ҳоким ибн Аббос (розияллоҳу анҳу)дан ривоят қилади:\nНабий (соллаллоҳу алайҳи ва саллам): «Гўдакларингизга биринчи “ла илаҳа иллаллоҳ” сўзини таълим беринглар», дедилар.\nБу, албатта, назарий жиҳатдан Аллоҳдан бошқа илоҳ йўқлигини ўргатишдир. Қачон Яратганнинг бетакрор мўъжизаларини кўрсатиб ва англатиб борилса, бу уларга амалий жиҳат бўлади. Яъни, уларга кеча-кундуз, фасллар, еру осмон, ёмғиру қор, набототу ҳайвонот, денгизлару тоғлар каби инсон қўли билан яратишга қодир бўлмаган Аллоҳнинг ғаройиботлари сингдириб борилса, чин маънода Яратганнинг борлигини ҳис қилади;\n2) Муҳаммад (соллаллоҳу алайҳи ва саллам) ота-оналарга фарзандлари етти ёшга етганида намоз арконларини ўргатишни буюрганлар:\nИмом Ҳоким ва Имом Абу Довуд Абдуллоҳ ибн Амр ибн Ос (розияллоҳу анҳу)дан ривоят қилади:\n«Расулуллоҳ (соллаллоҳу алайҳи ва саллам): “Фарзандларингни етти ёшлигида намозга буюринглар…”, дедилар».\nАйни тарзда назарий жиҳатини ўргатамиз. Аммо амалий жиҳати болага намоз рукнларини тўла-тўкис ўргатиш ва бу буюк ибодат эканини англатишдир. Шу билан биргаликда ибодат кишини ҳалим, беозор ва яхшиликни севувчи этиб тарбиялайдиган омил эканини ҳам тушунтириш лозим бўлади;\n3) Расулуллоҳ (соллаллоҳу алайҳи ва саллам) ота-оналарга фарзандларига ҳалол ва ҳаром ҳукмларини ўргатишга буюрдилар.\nИбн Жарир ва Ибн Мунзир Ибн Аббос (розияллоҳу анҳу)дан ривоят қилади:\nРасулуллоҳ (соллаллоҳу алайҳи ва саллам): “…Фарзандларингизни буйруққа итоат этишга ва қайтарилган нарсадан сақланишга буюринглар, бас, у сизларни ва уларни дўзахдан сақловчидир”, дедилар.\nБу ҳадисни уларга етказишимиз назарий жиҳати ҳисобланади. Аммо вазифамиз бу билан ниҳоясига етмайди. Фарзандларнинг нима ҳалол ва яхши эканини чуқур ҳис қилмоқлари учун ҳаёт давомида бўлаётган яхшиликлар, омма манфаати учун бўлаётган ишлар, жумладан, йўл, кўприк, мактаб ва касалхоналар қурилишига сабаб бўлаётганлар ва ҳисса қўшаётганларни ибрат тариқасида кўрсатмоқ лозим. Агар улар ўзларича бир кичкина яхшилик қилсалар, яъни ўртоғига бирор нарса, дейлик, китобга ўхшаш нарса совға қилганида уларни мақтаб, бу иши савобли эканини айтиб, рағбатлантириш зарур. Ёки аксинча, нима ёмонлигу зулм эканини ҳаётда рўй бераётган воқеалар билан телевизор орқали намойиш этилаётган турли бузғунчи ишларнинг хунук оқибатлари мисолида тушунтириш зарур бўлади.\nХуллас, уларнинг покиза қалбларини яхшиликка ва солиҳларга мойил қилиб, ёмонликка ва ёмонларга нисбатан нафрат ҳиссини уйғотиш лозимдир. Ана шундагина фарзандларимиз ҳалолликка ёндашиб, гуноҳнинг барча хилларидан узоқда бўлишга ҳаракат қилади;\n4) Расулуллоҳ (соллаллоҳу алайҳи ва саллам) ота-оналарга фарзандларига Пайғамбар, унинг аҳли байти ва саҳобаларга муҳаббат қўйиши, Қуръони каримни тиловат қилишга муҳаббатли бўлишни ўргатишга буюрганлар.\nИмом Табароний ҳазрат Али (розияллоҳу анҳу)дан ривоят қилади:\nРасулуллоҳ (соллаллоҳу алайҳи ва саллам): “Фарзандларингизга уч хислатни ўргатинглар: Пайғамбарни севишни, унинг аҳли байтини севишни ва Қуръон тиловат қилишни”, дедилар.\nЖаноб Пайғамбаримиз (соллаллоҳу алайҳи ва саллам) уч муборак хислатни марҳамат қилмоқдалар. Бу хислатларни ўргатишда ҳам, албатта, Расулуллоҳ (соллаллоҳу алайҳи ва саллам)нинг гўзал ахлоқлари, сийратлари ва уммат учун чеккан жабру ситамларини сингдириш зарур. Ана шунда уларнинг жажжи қалблари оламларга раҳмат қилиб юборилган зот ва ул зотнинг аҳли байтининг муҳаббатига ошно бўлади. Тажвид қоидалари асосида чиройли овозда Қуръон тиловат қилиб, уларнинг қалблари илоҳий оятлар нури ила мунаввар этилади.\nШубҳасиз, бу фазилатлар соҳиби бўлган фарзанд ёвузлик, зулм, қон тўкиш ва хиёнатдек улкан гуноҳлардан йироқда бўлади. Бундай фарзандларнинг бахтли ота-оналари ҳам хотиржам умргузаронлик қилади. Шу боис ҳар бир ота-она фарзандларига гоҳида ҳадя бериб, гоҳида турли йўллар билан қизиқтириб, гоҳида эса койиб бўлса-да, бу гўзал хислатга одатлантиришга жидду жаҳд қилсалар, мақсадга мувофиқ бўлади. Чунки ҳар бир оиланинг ислоҳ қилиниши, фарзандларнинг камолоти, бу юксак мақсадлар сари дадил қадамлар ташлаб бораётган азиз она диёримизнинг янада гуллаб яшнамоғидир. Энг азиз ва энг улуғ неъмат бўлмиш тинчлик юртимизда мангу ва барқарор бўлишлигини таъминлашнинг олий бир йўли ҳам ана шундан иборатдир.\n Зубайр ибн Аввом билан мадиналик бир киши (ансорий) экинзорларини суғориш пайтида сув навбатини талашиб, ҳакам бўлишларини сўраб Расулуллоҳ (алайҳиссалом)нинг ҳузурларига келишади. У зот биринчи бўлиб Зубайр, иккинчи бўлиб Ансорий суғориб олишига буюрадилар. Шунда Ансорий: “Зубайр аммангнинг ўғли бўлгани учун унга биринчи навбатни бердингми?” деб норозилик билдиргач, Расулуллоҳ (алайҳиссалом)нинг юзлари қизариб кетади ва Зубайрга: “Сен биринчи бўлиб экинзорингни суғор. Сув деворларнинг остигача чиқсин” дейдилар. Шу ҳадисга илова қилиб, Имом Бухорий (розияллоҳу анҳу) айтади: “Расулуллоҳ (алайҳиссалом) ҳар икки даъвогарга ҳам енгиллик бўлсин деб, Зубайр биринчи суғорса ҳам, тезлик билан навбатни Ансорийга беришга буюрган эдилар. Ансорий норозилик билан нолойиқ сўз айтгандан кейин Зубайрга тегишли сув ҳақидан мукаммал фойдаланишга, беодоблиги туфайли Ансорийни узоқ навбат кутишга буюрганлар”.\n Бу оят Маккада нозил қилинган бўлиб, май ҳануз тақиқланмаган эди. “Гўзал ризқ” – сирка, шинни, майиз ва бошқа маҳсулотлар.\n Ибн Аббос (розияллоҳу анҳу) айтади: “Муҳаммад (алайҳиссалом) ва саҳобалари тўғри йўлда, рушду ҳидоятда бўлганлар. Улар илм ва имоннинг хазинаси, Раҳмоннинг аскари эдилар”. Ибн Масъуд (розияллоҳу анҳу) айтади: “Кимгадир эргашмоқчи бўлган киши Пайғамбаримиз (алайҳис-салом)нинг саҳобалари йўлига эргашсин. Улар умматнинг сараси, қалби пок, илми чуқур, камтакаллуф кишилар бўлиб, Аллоҳ уларга Ўз пайғамбари суҳбатини насиб этган ва дин ўшалар орқали ёйилган. Улардан ахлоқ ва йўл-йўриқларни ўрганингиз, улар тўғри йўлда эдилар”.\nУсмонхон АЛИМОВнинг “Ёшлар келажагимиз” китобидан\nАсар “Мовароуннаҳр” нашриётида чоп этилган. Нашриётдан харид нархи 24000 сўм\nШАВВОЛ ОЙИ РЎЗАСИНИНГ ҲИКМАТИ


АҚШ ва Япония ўз фуқароларини Ухандан эвакуация қилишни бошлади – Газета.uz\nLotinchada 29 январ 2020, 15:12 Жаҳон\nХитойда янги турдаги коронавируснинг тарқалиши 2002−2003 йиллардаги SARS эпидемияси кўрсаткичларидан ошди. Ҳозирда тасдиқланган касалланиш ҳолатлари сони 5999 кишига етди, яна 9239 киши — гумон остида, 132 киши вафот этди, 104 киши тузалди, дея хабар берди Новости РАА.\nХитой Ташқи ишлар вазирлиги ўз фуқароларини коронавирус тарқалгани сабабли карантин эълон қилинган Ухань шаҳридан эвакуация қилинишини қаттиқ талаб қиладиган мамлакатларга ёрдам беришини маълум қилди. Таъкидланишича, «умуман олганда, эпидемияни назоратга олиш мумкин, унинг тарқалишига йўл қўймаслик ва касалликни даволаш мумкин».\nАҚШ 29 январь куни 200 га яқин Америка фуқароларини эвакуация қилди. Anchorage Daily News хабарига кўра, Kalitta Air самолёти Аляскадаги Анкорижга келган. Самолёт қўнган ҳудуд атрофи изоляция қилинган, қайтиб келган барча фуқаролар тиббий кўрикдан ўтказилади. Аввалроқ эвакуция қилинганларни Сан-Францискога етказиш режалаштирилган эди.\nЯпония ҳам 29 январь куни чартер рейс билан Ухандан 206 фуқаросини ўз юртига қайтарди. Интерфакс хабарига кўра, махсус автобуслар билан келганларнинг барчаси тиббий текшириш марказига олиб борилган ва у ерда қўшимча текширувдан ўтказилади. Токиога эвакуация қилинган фуқароларнинг тўрт нафари пневмониянинг янги турига чалинганликда шубҳа қилиниб касалхонага ётқизилди.\nАвстралия ўз фуқароларини Рождество оролига эвакуация қилишни режалаштирмоқда, у ерда тиббий ходимлар янги коронавирус вируси юқмаганлигини аниқлагунча, улар икки ҳафтагача карантинада бўлишади.\nФранция, Германия, Жанубий Корея ва Ҳиндистон расмийлари ҳам ўз фуқароларини эвакуация қилишни ташкил этиш ниятларини билдиришди.\nҚозоғистон Хитой томонига шаҳарда қолган 98 қозоғистонлик талабани эвакуация қилиш имконияти ҳақида расмий нота юборди. «Дипломатик рухсат олиш учун Хитой томони билан музокаралар олиб борилмоқда», — деди республика ташқи ишлар вазирининг биринчи ўринбосари Шаҳрат Нуришев.\nКоронавируснинг тарқалиши ўтган йилнинг декабрь ойи охирида маълум бўлди. Вирус ҳаво томчилари ва маиший-алоқа усуллар билан юқади. Асосий аломатлари — қуруқ йўтал, нафас қисилиши, иситма, ҳолсизлик — грипп ва ЎРВИга ўхшаш. Бу пневмониянинг (ўпка яллиғланиши) ривожланишига, бу баъзида беморларнинг ўлимига олиб келиши мумкин.\nСоғлиқни сақлаш вазирлиги ва Санитария-эпидемиологик осойишталик агентлиги фуқароларга юқумли касалликларнинг олдини олиш чораларини кўришни — ҳайвонлар, ОРВИ аломатлари бўлган одамлар билан яқин алоқада бўлмаслик, қўлларини совун ва совун билан тез-тез ювиш ва гигиеник геллардан фойдаланишни тавсия қилди. Ниқоб таққишда уларни вақти-вақти билан алмаштириб туриш керак. Ўз-ўзини даволаш, айниқса антибиотикларни қабул қилиш тавсия этилмайди — улар вирусга қарши курашда кучсиздир.\nТашқи ишлар вазирлиги Хитойга сафарлардан сақланишни тавсия қилди 29 январ 2020, 17:19


Самарқанддан Тошкентга 13 гугурт қутисида марихуана олиб кирмоқчи бўлган шахс қўлга олинди\n13:02 / 11.06.2015\n1979 йили Самарқанд вилоятида туғилган Умид Шониёзов Тошкент шаҳрига марихуана гиёҳванд моддаси олиб кирмоқчи бўлган чоғда “Эркин” ЙПХ масканида назоратчилар томонидан қўлга олинди. Бу ҳақда “Огоҳ” газетаси ёзмоқда.\nМаълум бўлишича, Шониёзов дўсти Салимдан 600 минг сўмлик антеннани насияга олиб, уйига ўрнатган, аммо ўз вақтида қарзини қайтара олмаган. Бундан ташқари, кичкина қизи касал бўлиб қолиб, дори-дармонга пул керак бўлиб қолган. Мана шундай аҳволда турганида у қишлоқ мактабининг орқасида наша ўсимлигини топиб олган. Унинг қуритилган баргларини 13 гугурт қутисига жойлаб, Тошкентда сотиб келишни ният қилган.\nШоҳбекатда учраб қолган таниши Миркамол уни пойтахтга олиб бориб қўйишга кўнган. Аммо текширув чоғида Шониёзовнинг асаблари дош бермай, қочишга ҳаракат қилган. ЙПҲ маскани назоратчилари томонидан қўлга олинган Шониёзовнинг ёнидан 53-54 грамм марихуана моддаси топилган.


Сирдарёда кластер ишчилари велосипедларда халқаро йўлни тўсиб қўйди\n15:29 / 20.05.2021\nИжтимоий тармоқларда бир гуруҳ фуқароларнинг велосипедларда М-39 халқаро автомобил йўлида машиналар қатновини тўсиб ҳаракатлангани тасвирланган видео тарқалди.\nТасвирда фуқаролардан бири ўзларининг «Индорама» ишчилари экани ва иш ташлаш эълон қилганини айтган. Шунингдек, йўловчиларнинг саволларига жавобан сувчи-деҳқон экани, иш ҳақи кам эканидан норозилигини баён қилган. «1,5 миллион сўм ойлик берарди, етмаяпти ўзи, шуни ҳам камайтирмоқчи бўляпти», дейди ишчилардан бири. Халқаро автомобил йўлига чиққан велосипед ҳайдовчилари йўлни тўсишдан мақсад тегишли амалдорлар билан гаплашиш эканини айтган.\nKun.uz манбаси мазкур ҳолат М-39 халқаро автомобил йўлининг Сирдарё вилояти ҳудудида рўй берганини маълум қилди. Сирдарё вилояти ҳокимлиги ахборот хизмати мазкур воқеа бугун, 20 май куни эрталаб бўлганини маълум қилди. Ахборот хизматига кўра, видеоларда тасвирланган фуқароларнинг барчаси «Индорама» кластери ишчилари бўлиб, мазкур ташкилот Қашқадарё ва Сирдарёда ҳам фаолият кўрсатади.\nҲокимлик томонидан айни вақтда ҳолатни ўрганиш учун ишчи гуруҳ ташкил этилгани, ўрганиш натижалари бўйича баёнот берилиши маълум қилинди. Сардоба туман ҳокимлиги ҳам йўлни ёпганлар «Индорама агро» кластери ишчилари эканини тасдиқлаган.\n20:35 / 15.07.2021\nСирдарёда содир бўлган «авария»да учта машина шикастланди. ISUZU юк машинаси ва «Нексия» ағдарилиб кетди\n“Деҳқонга бошлиқ керакмас, уни тинч қўйишса бас”\n17:43 / 09.07.2021\nИси пайкални тутган оби новвотлар. Жумақўзи аканинг қовунлари Россиягача жўнатилмоқда\n18:10 / 02.07.2021\nСирдарёда масжид қурилиши учун йиғилган 73 млн сўм хайрия пули ўғирланди


САМАРҚАНДНИ СОҒИНИБ ЯШАЯПМИЗ | Хабарлар | Самарқанд вилояти ҳокимлиги\nСАМАРҚАНДНИ СОҒИНИБ ЯШАЯПМИЗ\n“Шарқ тароналари” халқаро мусиқа фестивали бу йил ўнинчи бор ўтказилади. Президентимиз Ислом Каримов ташаббуси билан ташкил этилган ушбу мусиқа анжумани санъат ва маданиятни ривожлантириш, турли миллат ва элатларни санъат воситасида бирлаштириш, тинчлик ва дўстликни мустаҳкамлашга хизмат қилиб келмоқда.\nЎзА мухбирлари аввалги фестивалларда иштирок этган хорижлик санъаткорлар билан интернет орқали боғланиб, уларнинг фикрлари билан қизиқди.\nДиабат Дауда, “Ланая” мусиқачилар гуруҳи аъзоси (Буркина Фасо):\n– Кўплаб халқаро маданий анжуманларда иштирок этганмиз, бироқ мамлакатингизда юксак савияда ташкил этилаётган “Шарқ тароналари” халқаро мусиқа фестивали улар орасида энг аълосидир. Фестиваль турли миллатлар санъат асарлари намойиши асносида халқларни ягона мақсад йўлида бирлаштираётгани билан ҳам алоҳида аҳамиятга эга. Ушбу мусиқа байрами Шарқ оламини ва фалсафасини, беназир гўзаллик ва нафосатни ўзида мужассам этган. Регистонда янграган оҳанг инсон қалбининг энг нозик нуқталарига етиб бориши, қалбларни мафтун этиши табиий. Бу Ўзбекистоннинг халқаро тинчлик ва барқарорликни таъминлашга қўшаётган катта ҳиссасидир.\n2013 йили гуруҳимиз ушбу бетакрор фестивалда биринчи ўринга сазовор бўлди. Ўша ондаги ҳаяжон ва фахр-ифтихоримизни таърифлашга сўз ожиз. Мазкур нуфузли санъат анжуманида иштирок этиш улкан шарафдир. Ана шундай гўзал ва ажойиб фестивални ташкил этаётгани учун Ўзбекистон раҳбариятига самимий миннатдорлик изҳор этамиз. “Шарқ тароналари” халқаро мусиқа фестивали аллақачон бутун дунё санъаткорлари қалбидан жой олган, наинки Шарқ, балки жаҳон тароналари анжуманига айланган, десак муболаға бўлмайди.\nМамлакатингиздаги ноёб тарихий-маданий обидаларни томоша қилиб, таълим муассасалари, замонавий маҳаллаларда, боғ ва хиёбонларда бўлиб, олам-олам таассурот олдик. Айниқса, Президент Ислом Каримов ташаббуси билан қишлоқ жойларда намунавий уй-жойлар қурилиб, аҳолига узоқ муддатли кредит асосида берилгани давлатингиз халқпарварлигининг амалий ифодасидир. Замонавий бу уйларда барча шарт-шароит яратилгани эътиборга молик.\nШунингдек, замонавий мусиқа ва санъат мактаблари, бу масканларда болаларнинг миллий ва жаҳон мусиқа анъаналарини пухта ўрганиши учун кенг имкониятлар мавжудлиги фестиваль иштирокчиларида катта таассурот қолдирди.\nСамарқандни соғиниб яшаяпмиз, яна Регистондаги муаззам саҳнада куйлаш бизнинг энг катта орзуимиз.\nКизхи Ренг, “Dunhuang New Words” гуруҳи аъзоси, “Шарқ тароналари” VIII Халқаро мусиқа фестивалининг биринчи ўрин соҳиби (Хитой):\n– “Шарқ тароналари” нафақат миллий, балки умумжаҳон маданияти ва санъатини асраб-авайлаш ҳамда уларнинг тараққиёти йўлида катта хизмат қилмоқда. Бу ҳозирги глобаллашув ва ахборот асрида муҳим аҳамиятга эга. Жаннатмонанд Ўзбекистонда ҳар икки йилда ўтказиладиган мазкур халқаро фестиваль тили, маданияти, миллий қадриятлари ранг-баранг миллат ва элатларни санъат воситаси билан муштарак мақсадлар йўлида бир-бирига яқинлаштиришга улкан ҳисса қўшмоқда.\nРегистон майдонида қўшиқ куйлаш ҳар қандай хонанда учун шарафлидир. Фестиваль бизда такрорланмас таассуротлар қолдирган. “Шарқ тароналари” фестивалида ғолибликни қўлга киритган онимизда бизни чулғаб олган чексиз ҳаяжон ва хурсандчилик ҳеч ёдимдан чиқмайди.\nСамарқандда кечирган мазмунли кунларимизни ҳеч қачон унутмаймиз. У ерда ўтган ажойиб дамлар, Регистон майдонидаги такрорланмас саҳна, халқингизнинг меҳмондўстлиги юрагимизнинг туб-тубидан жой олган. Самарқанд шаҳри ва “Шарқ тароналари” халқаро мусиқа фестивали бизга энг ёрқин хотираларни ёдга солади. Фурсатдан фойдаланиб, Ўзбекистон аҳолисини яқинлашиб келаётган Мустақиллик байрами билан чин дилдан қутлаймиз. Ушбу азиз байрам муборак булсин!\nОхирги ўзгариш: 03/08/2015 23:55. Кўрилганлиги: 1207\nМатериал манзили: https://samarkand.uz/press/news/samarqandni-soginib-yashayapmiz


15 июль- Туркия халқи хиёнаткорларга қарши турган кун - Ishonch.uz\nБош саҳифа Дунё 15 июль- Туркия халқи хиёнаткорларга қарши турган кун\n15 июль- Туркия халқи хиёнаткорларга қарши турган кун\n2016 йил 15 июлдан 16 июлга ўтар кечаси Туркияда мамлакат ҳаёти, иқтисодиёти ва келажагига таъсир кўрсатган давлат тўнтаришига уриниш содир бўлди. Гулен оқимидан иборат Туркия қуролли кучларининг бир гуруҳ ҳарбий хизматчилари ҳокимиятни эгаллаб олишга уринишди. Мамлакат раҳбарияти ва ҳуқуқни муҳофаза қилиш органлари ҳамда фуқароларнинг ҳаракатлари туфайли хоинларнинг ҳаракатлари бостирилди. Тўнтаришда 250 киши вафот этди. Охирги тузатишларга кўра 2016 йилнинг 15 июль кунида давлат тўнтаришига уринишда 251 нафар фуқаро шаҳид бўлган дейилади. Шунингдек, 2196 нафар фуқаро жароҳат олиб, фахрийларга айланишди.\nШундан бери ҳар йили 15 июлда Демократия ва миллий бирлик куни доирасидаги тадбирлар Туркия давлати раҳбари маъмурияти ҳомийлигида бўлиб ўтади. Ҳарбий тўнтаришга уриниш қурбонларининг қабрларини зиёрат қилиниб, 81 вилоятдаги масжидларда уларнинг руҳига дуо қилинади.\nИстанбулда эса 15 июль куни шаҳидлар кўпригида, Aтатурк халқаро аэропортида, Кицикли, Эненгелкеи туманларида, CНН Турк телеканалида, Сарачхане туманида, Фотиҳ Султон Меҳмет кўпригида, Ватан кўчасида, Эсенлер тумани, Истанбул фонд биржасидаги Телеком ва Турк телеканали биносида хотирлаш кечалари бўлиб ўтади. 15 июль воқеалари ҳақида ҳужжатли филм намойиш этилади, шундан сўнг давлат раҳбари фуқароларга мурожаат қилади. Шунингдек, ҳарбий тўнтаришга уриниш куни вафот этган 251 нафар Туркия фуқаросининг исмлари ўқилади.\n“Терроризм ва Фетуллаҳ Гуленнинг террорчи ташкилоти билан курашиш жараёнида ҳарбий тўнтаришга уринишнинг олдини олишга эришилди. Ўша куни бизнинг чақириғимизга жавоб берган халқимиз билан биргаликда ғалаба қозондик. Менинг халқим энг чуқур эҳтиромга лойиқдир. Бир шоир айтганидек, “Сен юр ва сенинг халқинг орқангдан боради”. Худога ҳамду санолар бўлсин, халқ орқамиздан борди ва бизни ёлғиз қолдирмади. Бир лаҳзада халқ мамлакат майдонларига чиқди ва аэропортни тўлдириб юборди. Aммо бу курашнинг бир хусусияти бор. Халқимиз танкларнинг остига ётди, Ф-16, Ф-4 қирувчи самолётлардан қўрқмади, вертолётлардан учган ўқларни кўкраги билан тўсди. Шоир айтганидек: “Ва кўкрагимиз билан ҳақоратомуз оқимни даф қилайлик”. Халқимиз кўксини қалқон қилиб мана шундай хоинона ҳарбий тўнтаришни тўхтатиб қолди. Халқ ўз мақсадига эришди, чунки унинг келажаги ва мустақиллигининг кафили имон эди”, — деган эди 2016 йил 4 август куни Режеп Таййип Эрдўған.\nАввалги саҳифаСамарқанд туманида тадбиркорга ер олиб беришни ваъда қилган фуқаронинг кирдикорлари фош бўлди\nКейинги мақола«Сатторий иши» ниҳоясига етди


"Аэрофлот" Қозоғистонга парвозларни вақтинчаликка тўхтатди\n06:46 / 27.03.2016\nРоссиянинг энг йирик авиакомпанияси "Аэрофлот" 26 мартнинг иккинчи ярмидан Қозоғистонга мунтазам рейсларни тўхтатди, деб хабар берилмоқда авиакомпания сайтида.\n"Бу Россия авиакомпаниясининг 27 мартда кучга кирадиган парвоз жадвалига мувофиқ парвозларни амалга оширишга рухсат берувчи ҳужжатнинг Қозоғистон томонидан тақдим қилинмагани сабабли мажбурий чора бўлди. "Аэрофлот" Россиядан Қозоғистонга йўналишларда белгиланган авиаташувчи бўлишига қарамасдан, тегишли рухсатларни олмади. Ваҳоланки, авиакомпания бу рухсатни олиш учун аризани 2016 йил 12 февралдаёқ топширганди", дейилмоқда хабарда.\nМаълум қилинишича, "Ёз-2016" жадвалига кўра авиакомпания Москвадан Қозоғистоннинг Актау, Октобе, Олмаота, Остона, Атирау, Қарағанда, Чимкент шаҳарларига мунтазам парвозлар амалга ошириши кўзда тутилган эди. Шу муносабат билан авиакомпания ўз йўловчиларига яқин уч кунда Қозоғистонга бормасликни ва ундан келмасликни тавсия қилмоқда.\nАвиакомпания маълумотларига кўра, 26-27 мартга белгиланган Қозоғистонга ва у ердан Москвага 11та рейс бекор қилинди. Авиакомпаниянинг ушбу саналарга чипталар сотиб олган йўловчиларига чипталарга тўланган пулни қайтариб олиш имконияти тақдим қилинди.\nҚозоғистоннинг миллий авиакомпанияси Air Astana ҳам Москвага рейслар тўхташи мумкинлигини маълум қилди. Келишмовчиликка Air Astana йўлга қўяётган Остона-Улан-Батор йўналиши сабаб бўлмоқда. Қозоғистон авиакомпанияси хорижий авиаташувчилардан фарқли ўлароқ, Россия орқали Транссибирь йўналиши бўйлаб парвоз учун Россияга ҳақ тўлашдан бош тортмоқда.


08 май 2021, Тошкент вақти: 03:27\nЖиноят ишлари бўйича Тошкент вилояти Пискент туман суди беш кишини Фарғона нефтни қайта ишлаш заводи (ФНПЗ) собиқ директори Журъат Мелиқуловдан товламачилик йўли билан пул ундириб олишга уриниш ва унга ҳужум қилишда айбдор деб топди.\nСуд Тошкент яшовчилари 46 яшар Бахтиёр Бакаевни 14 йилга, 32 яшар Зафар Икромов, 30 яшар Музаффар Ҳасанов ва 30 яшар Отабек Мираҳмедовни 13 йилга ҳамда 29 яшар Сардор Тиллабаевни 5 йилга озодликдан маҳрум этди.\n2014 йилнинг 20 августида суд ҳукми билан 15 йилга озодликдан маҳрум этилган 55 яшар Журъат Мелиқулов жазо муддатини ўтаётган Тошкент вилояти Пискент туманидаги 64/75 манзил колониясида ўтган йил 3 июлда калтаклаб кетилган эди.\nБу ҳақда Озодлик 6 июлда хабар берган эди.\nАммо, тергов қонунчиликка хилоф равишда ўтказилгани ва дастлабки суд ҳукми ҳам “адолатсиз” бўлганини иддао қилган Бахтиёр Бакаевнинг адвокати Озодлик билан суҳбатда дастлабки суд ҳукми Тошкент вилоят судида жорий ҳафта бошидан буён қайтадан кўриб чиқилаётганини билдирди.\nОзодлик қўлга киритган суд ва тергов ҳужжатларига кўра, Бахтиёр Бакаев “тергов пайтида аниқлаш имкони бўлмаган шахсларга катта миқдорда қарзи бўлган Журъат Мелиқуловга нисбатан зўрлик ишлатиб”, ундан қарзни ундириб бериш эвазига Тошкент шаҳри яшовчилари Зафар Икромов, Музаффар Ҳасанов ва Отабек Мираҳмедовга 10 минг доллар “мукофот пули таклиф қилади”.\nОтабек Мираҳмедов ўша пайтда Тошкент вилоятидаги 64/72 жазони ижро этиш муассасасида жазо муддатини ўтаётган маҳкум Сардор Тиллабоевдан Журат Мелиқуловнинг қаерда эканини билиб олади.\nТергов хулосаларига кўра, Фарғона нефтни қайта ишлаш заводининг собиқ директори Журъат Мелиқулов 2018 йил 3 июль куни тонгги соат 5да жазо муддатини ўтаётган Пискент туманидаги 64/75 жазони ўташ муассасасига қарашли бедазор ҳудудида уч шахс – Зафар Икромов, Музаффар Ҳасанов ва Отабек Мираҳмедов томонидан калтакланган ва пичоқланган.\nТошкент вилоят суд тиббий экспертизаси бюросининг 2018 йил 31 июль кунидаги 376-сонли хулосасига кўра, Журъат Мелиқуловга “ҳаёт учун хавфли бўлган оғир тан жароҳати” етгани аниқланган.\nУнинг “бош мияси ёпиқ жароҳат олган, энгак соҳаси йиртилган, чап сон соҳасига пичоқ санчилган,” дейилади тиббий экспертиза хулосасида.\nАйни куннинг ўзида Журъат Мелиқулов Пискент шошилинч тиббий ёрдам касалхонасига ётқизилган ва операция қилинган.\nЖуръат Мелиқуловга қилинган ҳужумдан бир неча ҳафта ўтиб бирин-кетин Бахтиёр Бакаев, Зафар Икромов, Музаффар Ҳасанов, Отабек Мираҳмедов ва Сардор Тиллабаев қўлга олинади.\nАммо, ҳужум ташкилотчиси сифатида кўрилган Бахтиёр Бакаев тергов пайтида ҳам, суд жараёнида ҳам ўзига қўйилган айбловларнинг бирортасига иқрор бўлмайди.\nБакаев суд пайтида унинг жиноий шериклари дея кўрилган шахсларни “танимаслигини, улар билан мулоқотда бўлмаганини, Журъат Мелиқуловни танимаслигини, унга тан жароҳати етказиш ҳақида топшириқ бермаганини, унга тан жароҳати етказилганлиги ҳолати юзасидан ўзига ҳеч нарса маълум эмаслигини билдириб, суддан оқлов тайинлашликни” сўрайди.\nҚолган судланувчилар ўзларига нисбатан эълон қилинган айбга қисман иқрорлигини билдирган эса-да, дастлабки терговда “тазйиқ ва тан жароҳатлари олганлиги сабабли бошқача кўрсатма” берганликларини билдирганлар.\nСуд мажлисларида уларнинг барчаси Бахтиёр Бакаев билан таниш эмасликларини, аммо тергов пайтида “ИИБ ходимларининг тазйиқи остида” унга қарши кўрсатма беришга мажбур бўлганликларини айтганлар.\nСудланувчи Зафар Икромовга кўра, “тахминан июль ойи бошларида ўзининг уяли воситасидан танишига қўнғироқ қилган вақтида бошқа бир шахсга тушиб қолган, шунда бу шахс (Журъат Мелиқулов – изоҳ.) унинг онасини ҳақорат қилганлиги сабабли унинг қаердалигини танишлари орқали билиб," Пискент туманига танишлари Музаффар Ҳасанов ва Отабек Мираҳмедов билан борган.\nCудланувчи Музаффар Ҳасановнинг судда берган кўрсатмасига кўра, Журъат Мелиқулов уларнинг ўнгига “бир қўлида ўроқ билан” чиққан.\nМузаффар Ҳасанов ўзи билан олиб борган пичоқни жанжал пайтида Мелиқулов шерикларидан ҳимоя қилиш учун ишлатганини айтган.\nСуд ҳукми нусхаси\nЖиноят ишлари бўйича Тошкент вилояти Пискент туман суди беш судланувчини Ўзбекистон Жиноят Кодексининг 104 моддаси (“Қасддан баданга оғир шикаст етказиш”) ва 165 моддаси (“Товламачилик”) назарда тутган жиноятларни содир этишда айбдор деб топган.\n26 июнда Озодлик суҳбатлашган Бахтиёр Бакаев адвокати Бердибой Муҳаммедов ҳозирда жиноят ишлари бўйича Тошкент вилоят судида дастлабки суд ҳукмига эътирозан киритган шикоят аризаси кўриб чиқилаётганини айтди.\nУнинг ишонишича, “суд ҳукми адолатли чиқмаган”.\n- Менинг эътирозим – айблов асоссиз равишда қўйиляпти. Аниқ далиллар билан исботланмаган. Кассация тартибидаги судда ҳам жабрланувчи кимдир келиб ундан пул талаб қилганини айтаяпти. Лекин дастлабки суд жараёнида жабрланувчидан пул талаб қилинганини ҳеч ким гапиргани йўқ. Бахтиёр Бакаев олдин ҳам жабрланувчи билан кўришмаган, ҳужум пайтида ҳам бўлмаган. Қандай қилиб, Бакаев товламачилик ва танага шикаст етказишда айбдор бўлади? - деди адвокат Бердибой Муҳаммедов.\nУнинг иддао қилишича, жабрланувчи Журъат Мелиқулов Бахтиёр Бакаевни суддан олдин на кўрган ва на гаплашган.\n-Жабрланувчи умуман танимайди уни. Кўрмаганам, танимайдиям, билмайдиям Бакаевни. У кассация судида ҳам бу нарсани тан олиб айтди. Тергов жараёнида ҳам айтган бу нарсани, биринчи инстанцияда ҳам айтган, - деди Бердибой Муҳаммедов.\nОзодлик 25 июнда Тошкент вилояти кассация судини кўриб чиқаётган судья Дилшод Таджибаевга боғланишга уринди.\nСуд вакили Бакаев шикояти бўйича якуний ҳукм чиқмагунича муносабат билдирилмаслигини айтди.\nОзодлик жабрланувчи Журъат Мелиқуловнинг ўзидан изоҳ ололмади.\nФарғона нефтни қайта ишлаш заводида 2012-2013 йилларда директор бўлиб ишлаган Журъат Мелиқулов 2013 йил 21 октябрь куни хавфсизлик хизмати ходимлари томонидан ҳибсга олинган.\n2014 йилнинг 20 августида Тошкент шаҳар суди ҳукми билан, Ўзбекистон Жиноят Кодексининг 167-моддаси 3-қисми (ўзлаштириш ва растрата йўли билан талон-торож қилиш) ва 177-моддаси (валюта қимматликларини қонунга хилоф равишда олиш ёки ўтказиш) билан айбдор деб топилиб, 15 йилга озодликдан маҳрум этилган эди.\nОзодлик Мелиқулов устидан олиб борилган 1-472/2014 рақамли жиноят иши хулосасини қўлга киритди.\nЖуръат Мелиқулов устидан қўзғатилган тергов ҳужжати\nЖиноят иши хулосасида Ўзбекистон собиқ президентининг тўнғич қизи Гулнора Каримованинг эри Рустам Мадумаров ва Журъат Мелиқулов ҳамкорлигига алоҳида тўхталган.\nУнда жумладан бундай дейилади:\n“2012 йил октябридан Р.Мадумаров топшириғи билан ФНПЗда ишлай бошлади. Бунинг учун Мадумаров ундан ҳар ой 8 миллион доллар тўлаб боришни талаб қилди”.\nЖиноят ишидаги айбловда яна таъкидланишича, Журъат Мелиқулов ФНПЗда масъул вазифаларни бажарган беш киши билан бирга “жиноий тил бириктирган ва ўз вазифаларини суиистеъмол қилган ҳолда… ФНПЗ пул маблағларини тизимли тарзда ўмариш, пора олиш, Ўзбекистон иқтисодий манфаатларига зид равишда битимлар тузиш ва йирик миқдордаги солиқлардан бўйин товлаш билан шуғулланган”.\n55 ёшли Журъат Мелиқулов жазога тортилишидан уч йилдан сал кўпроқ вақт ўтиб, 2018 йилнинг февраль ойида Қаршидаги 64/49 жазони ижро этиш муассасасидан Пискентдаги 64/75-манзил колонияга ўтказилди.


17:10 / 30 май 3317 pdf Ўқиш режими + -\nҲабиб Ажамий айтади: «Намоз ўқиш учун Куфадаги масжидга кирдим. Қарасам, озғин бир йигит ўтирган экан. Кўринишидан кўп ибодат қилгани билиниб турарди. Мендан нимадир сўраса, деган умид билан «Нима истайсиз?» дедим. У: «Солиҳ Маррийнинг ўн оят қироат қилиб беришини, ўша қироатни тинглашни истайман. Бир марта унинг тиловатини эшитганман» деди. Басрага бориб, Солиҳни сўрадим. Топиб, бўлган гапни унга айтдим. У илтимосни ерда қолдирмай, дарҳол Куфага келди. Ўша масжидга кириб, қироат қилишга киришди.\n«Бас, қачонки сурга пуфланганда, у кунда ораларида на насаб қолур ва на бир-бирларини суриштирурлар». (Яъни, қиёматдан дарак бергувчи сурга пуфланган пайтда ҳар ким ўзи билан овора бўлиб, одамлар орасида наслу насаб алоқалари қолмас. Балки ҳамма отаси, онаси, ака-укаси, бола-чақасидан қочадиган бўлиб қолади).\n«Кимнинг мезонлари оғир келса, бас, ана ўшалар, ўзлари нажот топгувчилардир».\n«Кимнинг мезони енгил келса, бас, ана ўшалар, ўзларига зиён қилибдилар. Жаҳаннамда абадий қолгувчи бўлибдилар».\n«Юзларини олов куйдирур. Улар унда бадбашара ҳолда бўлурлар».\n“Сизларга оятларим тиловат қилинган эмасмиди?! Бас, сиз уларни ёлғонга чиқарган эмасмидингиз?!” (Шунда улар ўз айбларига иқрор бўладилар).\n«Улар: «Эй Роббимиз, бадбахтлигимиз ўзимиздан устун келиб, залолатга кетган қавм бўлган эканмиз».\n«Эй Роббимиз, бизни бу (дўзах)дан чиқаргин, агар яна (эски ҳолимизга) қайтсак, бас, албатта, золимлардан бўлурмиз», дерлар».\n«У зот: “У(ер)да хор бўлиб қолаверинг ва Менга гапирманг!»\n(Муъминун сураси, 101–108-оятлар) оятларини тиловат қилди. Шу жойга етганда, йигит қаттиқ изтиробга, ҳаяжонга берилди. Ҳаяжони кучайиб, ўзини тутолмай ерга йиқилди-ю, жони узилди.\nЙигитнинг ҳовлиси Масжид эшигининг рўпарасида эди. Шу пайт бир кекса аёл қўлида таом билан келиб қолди. У аёл йигитнинг онаси экан. Ўғлининг ётганини кўриб, «Ўғлимга нима бўлди?» деб сўради. Солиҳ Маррий онахонга бўлган воқеани айтиб берди. Аёл ундан: «Эҳтимол, сен Солиҳ Маррий бўлсанг керак?!» деб сўради. Солиҳ «Ҳа, шундай» деди. Шунда аёл: «Ўғлимнинг орзусини амалга оширганингдек, Аллоҳ сенинг орзуингни рўёбга чиқарсин! Ўғлим доим Аллоҳ азза ва жалладан сени сўрарди» деди.\nВоқеани ҳикоя қилаётган Ҳабиб Ажамий айтади: «Йигитни жанозага тайёрлаган, тобутини кўтарган, дафн қилингунича иштирок этганлар орасида мен ҳам бор эдим. Аллоҳ таоло уни раҳматига олсин!».\n10:57 / 04 январь 840\n09:34 / 04 январь 553\n627 07:45 / 11 март\nИбн Умар розияллоҳу анҳудан ривоят қилинади .Набий соллаллоҳу алайҳи васаллам қачон ифтор қилсалар .Заҳабаз зомау вабталлатил уруқу ва сабатал ажру, давоми...\n1089 15:10 / 16 май\nМуҳаммад Тақий Усмоний – XXI аср Нававийси (учинчи мақола)\nМуҳаммад Тақий Усмонийнинг бир куни қандай кечадиБу ҳақда ҳазратнинг рафиқалари шундай дейди .Бомдод намозидан кейин умр йўлдошим билан пиёда сайрга чиқамиз. давоми...\n3459 16:00 / 16 апрель


Қуёш батареялик учоқ ер юзини айланиб чиқади - BBC O'zbek\nҚуёш батареялик учоқ ер юзини айланиб чиқади\nФото муаллифлик ҳуқуқи AFP Solar Impulse Project\nҚуёш энергиясидан озиқланадиган учоқ ер юзини айланиб чиқиш бўйича рекорд ўрнатиш учун Абу-Дабидан парвоз қилди.\nSolar Impulse-2 учувчи аппарати Бирлашган Араб Амирликлари шарқидан Уммон томонга йўналди.\nУчоқ олдиндаги беш ой ичида кўп сонли қўнишлари бўлган мураккаб йўналиш бўйича ер юзини айланиб чиқиши режалаштирилган.\nБир ўринли ҳаво машинасини галма-галдан икки швецариялик экологик тоза технология ишқибозлари - Абу Дабидан штурвалга ўтирган Андре Боршберг ва Бертран Пикарлар бошқаришади.\nТўхташлар дам олиш ва созлашлар учун керак бўлади.\n"Мен ишонаманки, ўзига хос аэропланимиз бизни уммон ортига олиб боради",- деб айтган Боршберг парвоз олдидан Би-би-сига берган интервьюсида.\nҲозирги машина ўтмишдоши бўлган Solar Impulse-1 ҳам 2013 йилда ўз олдига қатор дунё рекордларини, жумладан, Шимолий Америка қитъасини кесиб ўтишни мақсад қилиб қўйган эди.\nБироқ Ер юзини айланиб чиқиш катта амбицияси катта ҳажмдаги учоқни ҳам талаб қилиши кейин маълум бўлганди.\nSolar Impulse-2 нинг узунлиги 72 метрни ташкил қилиб, бу Boeing-747дан катта ҳисобланади.\nШунга қарамай, унинг оғирлиги 2,3 тонна келади. Экспедиция муваффақиятининг шартларидан бири камроқ оғирликдир.\nИккинчи шарт- қанотлар юзасидаги 17 минг қуёш элементининг ва куннинг қоронғи вақтларида ҳам зарядлана оладиган ион аккумуляторларининг ишончлили ишлашидир.\nБу айниқса Тинч ва Атлантика уммони устидаги бир неча кун тўхтовсиз давом этадиган парвозлар пайтида жуда муҳим ҳисобланади\nУчувчилар бу вақт ичида деярли ухламасликларига тўғри келади- улар ёлғиз яхтачилар каби атиги 20 дақиқа мизғиб олишга имконлари бўлади.\nВазифанинг қийинлиги яна шундаки, учувчилар телефон будкасидан сал каттароқ келадиган 3,8 кубметр ҳажмдаги кабинада парвозларини ўтказадилар.\nБоршбергнинг айтишича, бу қийинчиликни енгиб ўтишга унинг йога билан шуғуллангани ёрдам беради. Пикар эса ўз-ўзини гипнозга умид қилмоқда. "Бу ишқибозлигим ҳам менга далда бўлади", дейди у.\n"Менда 16 йил олдин ер юзини ёнилғисиз, фақат қуёш энергиясида айланиб чиқиш орзуси пайдо бўлганди. Ҳозир биз буни амалга ошириш арафасида турибмиз. Мен сабрсизлик билан кабинага кириш ва парвоз қилишни кутаяпман", деб таъкидлайди Пикар.\nУчувчиларни яхши тайёрланган муҳандислар гуруҳи қувватлаб турибди. Парвозни бошқариш маркази Монакода жойлашган, бироқ муҳандислар учоқни қўлларидаги восита ёрдамида ҳамма ёқдан кузатиб тура оладилар.\nБироқ Solar Impulse-2 нинг муваффақияти тўла кафолатланмаган. Компьютер нусхалари кўрсатишича, уммон устида парвоз фақат яхши об-ҳаво шароитидагина мумкин холос.\nШу сабабли гуруҳ қулай об-ҳавони ерда ҳафталаб кутиб қолиши мумкин.\nАгар учоқ Тинч ёки Атлантика уммони устидан учиб ўтолмай қолса, ёрдам кемаси етиб келгунича учувчи махсус қутқарув воситалари ёрдамида сувда сузиши керак.\nАндре Боршберг – мутахассислиги бўйича муҳандис ва ҳарбий учувчи, бироқ интернет технологиялар орқали маблағини йиққан.\nБертран Пикар эса ўзининг ҳавода сузиш қаҳрамонликлари билан машҳур. У 1999 йил ҳаво шари орқали Ер атрофида биринчи тўхтовсиз парвозини амалга оширган.\nБертран 1960 йил Мариан шаршараси тубига биринчи бор тушган Жак Пикарнинг ўғлидир.\nУнинг бобоси Огюст Пикар эса 1931 йил страсферага ҳаво шарида биринчи бўлиб кўтарилган инсон саналади.\nВидео Қуёш батареясига ишлайдиган учоқ парвозини бошлади\nВидео Қуёш энергиясида парвоз қилувчи учоқ синови\nҚуёш энергиясига асосланган учоқ синовдан ўтказилди


СЎМИМИЗ ҚАДРИ ОШАДИ...(ми?)\nРукн 22 September 2017 12:28 256\nвалюта сиёсатининг эркинлашиши иқтисодий ўсиш суръатларининг янада жадаллашишига пухта асос яратади\n2017 йилнинг 5 сентябрида мамлакатимиз иқтисодиётида муҳим воқеа юз берди. Яъни, миллий пул бирлигимиз – сўмни хорижий валюталарга конвертация қилишни эркинлаштириш соҳасида жуда катта аҳамиятга эга қадам ташланди. Шу кундан эътиборан Ўзбекистон Республикаси Президентининг “Валюта сиёсатини либераллаштириш бўйича биринчи навбатдаги чора-тадбирлар тўғрисида”ги фармонига кўра, валюта муносабатларини тартибга соладиган ҳамда юридик ва жисмоний шахслар хорижий валютани эркин сотиш ва сотиб олишга имкон берадиган янги бозор механизмини жорий қилиш бошланди. Энди миллий валютамизнинг чет эл валютасига нисбатан курси талаб ва таклиф асосида шакллантирилади.\nМаълумки, давлатимиз раҳбари 2017 йил 7 февралда имзолаган “Ўзбекистон Республикасини янада ривожлантириш бўйича Ҳаракатлар стратегияси тўғрисида”ги фармонининг “Иқтисодиётни янада ривожлантириш ва либераллаштириш” деб номланган бўлимида бу ҳақда алоҳида қайд этилган эди. Шу боис мазкур фармон эълон қилинган кундан бошлаб мутасадди идоралар мазкур масалани талаб даражасида ҳал этиш учун кенг кўламли тайёргарлик ишларини олиб боришди.\nЭнг аввало, валюта сиёсатини эркинлаштиришга мўлжалланган “Валюта сиёсатининг устувор йўналишлари тўғрисида”ги қарор лойиҳаси Ягона интерактив давлат хизматлари порталида эълон қилиниб, умумхалқ муҳокамасига қўйилди. Мазкур масалага қизиққан барча хоҳловчилар ўз фикр ва мулоҳазаларини баён қилишди. Порталга тушган таклифлар валюта сиёсатини эркинлаштириш бўйича қабул қилинган фармонни бойитишга хизмат қилди.\nЮртимизда миллий валютамизни хорижий валюталарга нисбатан эркин конвертация қилишнинг очилиши билан боғлиқ ўта муҳим бир жиҳат намоён бўлганлигини эътироф этиш лозим. Яъни, айрим давлатларда миллий пул бирликларини конвертация қилишнинг бошланиши ҳамма учун мутлақо кутилмаган пайтда ва олдиндан эълон қилинмасдан бошланади. Шу боис кўпчилик ғафлатда қолади ва бундан моддий зарар кўради.\nБизда эса, кўпгина давлатлардан фарқли равишда ўзбек сўмининг конвертацияси бошланиши 2017 йилнинг бошидаёқ ҳаммага маълум қилинди. Унинг бевосита бошланиши ҳақидаги қарор ҳам 2 сентябрдаёқ эълон қилинди.\nМиллий пул бирлигининг эркин конвертация қилиниши нима учун керак, деган савол кўпчиликни қизиқтириши мумкин. Бу саволнинг жавоби Президентимиз томонидан жорий йил 2 сентябрда имзоланган фармонда баён этилган. Конвертация, энг аввало, мамлакатимизда инвестиция ва ишбилармонлик муҳитини янада яхшилаш, экспортни рағбатлантириш, корхоналарнинг рақобатдошлигини ошириш учун зарурдир.\nХорижий инвестор учун ҳар қанча имтиёзлар берсангиз ва жозибадор муҳит яратсангизу, лекин миллий пул бирлиги эркин конвертация қилинмаса, уларнинг кўпчилиги мамлакатингизга бизнес қилиш учун келмайди. Негаки, хорижий сармоядор бундай шароитга кўникиши қийин. У бошқа давлатлардан олиб келган валютасини хоҳлаган пайтда ва хоҳлаган миқдорда конвертация қилиши, айниқса, ўзи ишлаб топган фойдани ўзи билан олиб кетиш имкониятига эга бўлиши керак. Мазкур ҳуқуқий ҳужжат юртимизда энди шундай шароитни яратди ва бу ўз навбатида мамлакатимизга хориждан келаётган инвестициялар миқдорининг кескин ошишига ҳуқуқий асос бўлиб хизмат қилади.\nСўмнинг конвертацияси маҳаллий ишлаб чиқарувчиларнинг ташқи ва ички бозорлардаги рақобатдошлигини оширишга ҳам ўта муҳим ижобий ҳисса қўшади. Гап шундаки, сўмни конвертация қилишнинг юртимизда қўлланиб келинган эски усулида субъектлар ўзларига хизмат кўрсатадиган тижорат банкларига муайян маблағни конвертация қилиш учун ариза топшириб қўйиб, унинг ижросини узоқ муддат кутишга мажбур эдилар. Конвертация учун ажратилган маблағ ҳам валюта биржасининг махсус ҳисобварағида шу муддат сақланарди. Яъни, конвертация учун топширилган пулнинг эгаси ўз маблағидан шу вақт ичида фойдалана олмасди. Бу усул иқтисодий ҳаётга қанчалик салбий таъсир кўрсатганини маблағини ўз вақтида конвертация қилиб беришмаганликлари туфайли банкрот бўлган кўплаб тадбиркорлар алам билан эслашади.\nМазкур фармонда кўзда тутилган чора-тадбирларнинг ижобий жиҳатлари жуда кўп. Улардан бири хорижга маҳсулот ва хизматлар экспорт қилувчи корхоналар фаолияти билан боғлиқ. Хусусан, валюта соҳасини либераллаштириш мамлакатимиз экспорт салоҳиятини оширишни рағбатлантириш бўйича ҳам қатор янги имкониятлар яратди. Масалан, мамлакатимиз юридик шахслари товар, иш ва хизматлар импорти, фойда репатриацияси, кредитларни қайтариш, хизмат сафари харажатлари каби тўловларни амалга ошириш учун хорижий валюталарни чекловсиз сотиб олиш имкониятига эга бўлишди. Бир пайтнинг ўзида барча экспортчи корхоналарнинг чет эл валютасидаги тушумини мажбурий сотиш бўйича талаб ҳам бекор қилиндики, бунинг тадбиркорлик муҳитига кўрсатадиган ижобий таъсирини сўз билан ифодалаш қийин.\nКези келганда шуни ҳам алоҳида қайд этиш керакки, Марказий банк раҳбарияти валюта сиёсатини либераллаштириш масаласида энг тўғри ва оқилона усуллардан фойдаланяпти. Валюта сиёсатига таъсир кўрсатадиган ташқи ва ички омиллар чуқур ўрганилиб, улар тўла эътиборга олинмоқда. Хорижий валютани ҳозирча нақд кўринишида эмас, балки фақат чет элда ишлатиш мумкин бўлган конверсион карталарга ташлаб берилаётганлиги ҳам мутлақо тўғри. Чунки мамлакат ичида миллий пул бирлигидан бошқа валюталар муомалада бўлиши мақсадга мувофиқ эмас. Қолаверса, мазкур усул узоқ вақт давомида муайян даражада доллар таъсирида бўлган иқтисодий ҳаётни бу салбий ҳолатдан озод қилишга ҳам хизмат қилади.\nУзоқ вақт давомида амалда бўлган шарт-шароитлар ўзгаришининг юридик ва жисмоний шахслар ҳаётига вақтинчалик характерга эга бўлган салбий таъсирлари ҳам борлиги сир эмас. Шу боис фармонда мутасадди ташкилотлар уларни юмшатиш бўйича тегишли чора-тадбирлар тизимини ишлаб чиқиши, уларни изчиллик билан амалга ошириши зарурлиги ҳам кўрсатилган. Масалан, валюта сиёсатини либераллаштириш жараёнида банк тизими учун вужудга келиши мумкин бўлган салбий ҳолатларнинг олдини олиш, таянч тармоқлар корхоналарини давлат томонидан қўллаб-қувватлаш бўйича зарур чоралар кўриш, айниқса, аҳолининг ижтимоий ҳимояга муҳтож қатлами турмуш даражасига кўрсатиши мумкин бўлган оқибатларни камайтириш мақсадида уларни қўллаб-қувватлаш бўйича манзилли чора-тадбирларни амалга ошириш зарурлиги белгиланган.\nМухтасар айтганда, мамлакатимизда валюта сиёсатини ташкил этиш ва бошқаришнинг янги босқичи бошланди. Мазкур жараён иқтисодий ўсиш суръатлари янада юқори бўлиши ва халқ турмуш даражасининг кескин ошиши учун пухта асос яратади.


Россиянинг МО давлатларидаги элчилари Тошкентда тўпланишди\nРоссиянинг Марказий Осиёдаги элчилари Тошкентда учрашишди\nУчрашувнинг муҳим мавзуси - Марказий Осиё давлатлари билан минтақавий ва халқаро "платформалар" ва биринчи навбатда МДҲ, ЕОИИ, КХШТ ва ШҲТ доирасида ҳамкорлик қилиш бўлди.\nТОШКЕНТ, 16 дек - Sputnik. Тошкентда Россиянинг Россиянинг Марказий Осиё давлатлари – Ўзбекистон, Қозоғистон, Қирғизистон, Тожикистон ва Туркманистондаги элчиларининг ишчи учрашуви бўлиб ўтди. Йиғилишни Россия Федерацияси ташқи ишлар вазири ўринбосари Андрей Руденко олиб борди. Унда Россия ТИВининг 18 ноябрь куни бўлиб ўтган кенгайтирилган мажлисида Президент Владимир Путин томонидан дипломатик хизмат олдига қўйилган вазифаларнинг амалий ижроси иуҳокама қилинди. Россия ТИВ матбуот хизмати хабарига кўра, томонлар минтақадаги мавжуд вазиятни ҳамда қўшни ва йирик минтақавий бўлмаган давлатларнинг МОдаги вазиятга таъсирини таҳлил қилишди. Учрашувнинг муҳим мавзуси - Марказий Осиё давлатлари билан минтақавий ва халқаро "платформалар" ва биринчи навбатда МДҲ, ЕОИИ, КХШТ ва ШҲТ доирасида ҳамкорликни йўлга қўйиш бўлди. Минтақа давлатлари билан савдо-иқтисодий ва сармоявий ҳамкорликни янада чуқурлаштириш салоҳиятига алоҳида эътибор қаратилди. Бунда Россия ва Марказий Осиё учун муҳим лойиҳаларни дипломатик қўллаб-қувватлаш зарурлиги таъкидланди. Шунингдек, суҳбат давомида Афғонистондаги вазият ва унинг эҳтимолий ўзгариши туфайли минтақа мамлакатлари учун янги чақириқ ва таҳдидлар пайдо бўлиши эҳтимоли ҳам муҳокама қилинди. Россия дипломатлари келгусида ҳам ана шундай кўринишдаги учрашувлар ўтказиш амалиётидан фойдаланиш режалаштирилган. Шу куни Россия ташқи ишлар вазири ўринбосари Андрей Руденко ва ушбу мамлакатнинг Марказий Осиё давлатларидаги дипломатик вакилларини Ўзбекистон ташқи ишлар вазири Абдулазиз Комилов қабул қилди. Учрашувда томонлар минтақавий ҳамкорлик юзасидан фикр алмашдилар ва баҳо бердилар, шунингдек, Россия ва Марказий Осиё давлатлари билан икки томонлама ҳамкорлик истиқболларини муҳокама қилдилар.\nмарказий осиё, россия тив, элчилар, россия\n© пресс-служба Посольства России в УзбекистанеПослы России в странах Центральной Азии встретились в Ташкенте\nТОШКЕНТ, 16 дек - Sputnik. Тошкентда Россиянинг Россиянинг Марказий Осиё давлатлари – Ўзбекистон, Қозоғистон, Қирғизистон, Тожикистон ва Туркманистондаги элчиларининг ишчи учрашуви бўлиб ўтди.\nЙиғилишни Россия Федерацияси ташқи ишлар вазири ўринбосари Андрей Руденко олиб борди. Унда Россия ТИВининг 18 ноябрь куни бўлиб ўтган кенгайтирилган мажлисида Президент Владимир Путин томонидан дипломатик хизмат олдига қўйилган вазифаларнинг амалий ижроси иуҳокама қилинди.\nРоссия ТИВ матбуот хизмати хабарига кўра, томонлар минтақадаги мавжуд вазиятни ҳамда қўшни ва йирик минтақавий бўлмаган давлатларнинг МОдаги вазиятга таъсирини таҳлил қилишди.\nШунингдек, Марказий Осиё давлатлари билан имтиёзли стратегик шериклик ва иттифоқчилик муносабатлари қуриш мақсадида, Россия Россия ташқи сиёсатининг устувор йўналишларини илгари суриш бўйича олиб борилаётган ишлар натижаларини муҳокама қилинди.\nУчрашувнинг муҳим мавзуси - Марказий Осиё давлатлари билан минтақавий ва халқаро "платформалар" ва биринчи навбатда МДҲ, ЕОИИ, КХШТ ва ШҲТ доирасида ҳамкорликни йўлга қўйиш бўлди. Минтақа давлатлари билан савдо-иқтисодий ва сармоявий ҳамкорликни янада чуқурлаштириш салоҳиятига алоҳида эътибор қаратилди. Бунда Россия ва Марказий Осиё учун муҳим лойиҳаларни дипломатик қўллаб-қувватлаш зарурлиги таъкидланди.\nШунингдек, суҳбат давомида Афғонистондаги вазият ва унинг эҳтимолий ўзгариши туфайли минтақа мамлакатлари учун янги чақириқ ва таҳдидлар пайдо бўлиши эҳтимоли ҳам муҳокама қилинди.\nРоссия дипломатлари келгусида ҳам ана шундай кўринишдаги учрашувлар ўтказиш амалиётидан фойдаланиш режалаштирилган.\n© Пресс-служба МИД УзбекистанаМинистр иностранных дел Республики Узбекистан Абдулазиз Камилов принял заместителя Министра иностранных дел Российской Федерации Андрея Руденко.\nМинистр иностранных дел Республики Узбекистан Абдулазиз Камилов принял заместителя Министра иностранных дел Российской Федерации Андрея Руденко.\nШу куни Россия ташқи ишлар вазири ўринбосари Андрей Руденко ва ушбу мамлакатнинг Марказий Осиё давлатларидаги дипломатик вакилларини Ўзбекистон ташқи ишлар вазири Абдулазиз Комилов қабул қилди. Учрашувда томонлар минтақавий ҳамкорлик юзасидан фикр алмашдилар ва баҳо бердилар, шунингдек, Россия ва Марказий Осиё давлатлари билан икки томонлама ҳамкорлик истиқболларини муҳокама қилдилар.